text:
Friday, 17 June 2011
Htunghkring Manghkang
Htunghkring ngu ai hpe manu shadan magang amyu mat magang ngu yang kadai nna ra na re. Shinggyim masha gaw sak hkrung lam galu kaba rawt jat wa ra nga ai. Dai zawn rawt jat galu kaba wa na matu htunghkring a majaw nrai, hpaji a majaw sha rai ang nga ai. Dai majaw, mungkan gaw htunghkring hta shamyet shanat nna manu shadan nga ai amyu ni ngam nga, hpaji hta shamyiet shanat nna manu shadan chye ai ni lai mat wa na sha re. Ndai lam n kajai yang nngut, n shadu yang nhkut; laiwa sai shata hta USA du Jinghpaw Wunpawng sha ni manau nau hkra rai hkrum zup hpawng galaw masai.
Maga mi hku nna htunghkring hta myit rum ai hpu nau ni shada hkrum zup n gun awai ai lam ang nga ai. Raitim, maga mi hku nna yu ai shaloi, amyu ting hpe zai ai ni ngu nna sakse hkam dan taw nga sai. Galu kaba sai mungdan ni hta masha hpawng ai kaw lahkam mi (6 inches) hta jan ai nhtu hpai yang tara upadi hte nhtan shai nga ai. Bai nna, dusat mun hte arung arai hpe lang na matu mung ahkaw ahkang la ra nga ai. Gumhpawn nna yu ai shaloi, wunpawng sha ni manu dum yang bu hpun jai lang ai arai ni gaw zai ai amyu a kumla hpe madun dan taw ai hku sha rai ang nga sai. Grau tsang ra ai gaw, Animal rights ni a man kaw shanhyi palawng pyi hpun na yak wa ai ten hta baw kaw dusat rai shakap nna hkawm dan ai gaw mala la prat hpang hkrat mat sai masa ni hpe shadawng dan taw nga sai. Dai rai yang Wunpawng sha ni a htunghkring gaw kade na hkra asak naw mai hkrung na a ta? htunghkring mat yang amyu mat ngu ai ga naw shaga ging na a ni, ngu gasan san na lam sha ang wa sai.
Raitim, htunghkring re ngu mu ai wa a matu gaw tsawm nna manu dan ai hku sha hkam la na re. Dai hte maren galai kau ra ai or akyu nnga ai htunghkring ngu ai ndai Wunpawng sha ni hpe Ethnic ngu ai de gau bang taw nga sai. Hpa rai htunghkring gaw masha hpe dai daram uphkang nga lu a ta? Htunghkring hpe manu shadan ai amyu ni kadai mung, mungkan madang hpang hkrat ai kaw lawm nga ai hpe sawn yu lu na sha re.
Laika ka ai wa hku nna, shinggyim masha tai ai shaloi atsam kaba masum (three powers) hpe htunghkring hta grau manu shadan mayu ai lam tsun mayu nga ai.
1. The power of education: Hpaji a tsam gaw masha hpe galai jashai kau ai, htunghkring yawng hpe gram kau ai, nga sat nga sa hpe nnan shabyin kau ai hte galai kau ya nga ai. Dai majaw htunghkring hpe hkan na malai education a lam woi ai hpe tsawra na mai nga ai.
2. The power of virus: Shinggyim masha a myi hte nmu lu ai virus or bacteria gaw sak hkrung lam hpe jahten kau lu ai atsam kaba rai nga ai. Dai majaw, dai hkrung kanu hpe chye mu ai hte chye koi kau ai, dang kau ai, makawp maga ai lam hpe tam ra nga ai. Shaloi, shinggyim masha gaw asak hkrung nga lu na rai nga ai.
3. The Power of Holy Spirit: Masha hta chyoi pra ai Wenyi ngu ai nnga yang du sat hta grau yak nga ai. Dai chyoipra ai Wenyi gaw lam magup hpe woi awn nga ai. Dai majaw, sak hkrung ai shinggyim masha yawng gaw chyoipra ai Wenyi a madu ni tai ra nga ai.
Ndai lahta na lam masum hpe shaleng yang laika buk kaba byin na daram dam lada nga ai. Htunghkring hte galu kaba wa na nrai, lahta na lam masum hte galu kaba wa mai nga ai. Makau grup yin galai shai wa yang, lang ai arung arai galai shai wa nna htunghkring mung galai shai wa na ang nga sai law.
Wednesday, 9 March 2011
Nu Num Ni
Mungkan Num ni a ninghtoi hta, Awng San Kaw mung Myen mung a malai shang lawm lu sai. Kaga Num ni mung shayawm nmai. Dang di lu ai atsam dat nna amyu a matu, mungdan a matu, dinghku a matu hte Karai Kasang a lam hta loi mi pyi myit nmai shayawm. N gun da ting nna shakut ai Num ni gaw La ni hta grau ai atsam shanhte hta rawng nga ai.
Moi chyaloi nhkoi na htunghkring dingsa lai hpe chyu manat nna, shinggyim nga pra lam hpe n galai n jashai ai gaw, galai shai nga sai shinggyim hpawng a man e hkrat sum ai shinggyim wuhpawng de shangun nga ai. Tsa ban 21 hta shinggyim hpawng hpe kaning di gaw
gap la mat wa na hpe Jinghpaw amyu ni zawn htunghkring chyu jahta, La/Num a shai ai lam chyu dara nga yang gaw kaji kadun ai amyu kaw na lawt na lam mi nnga ai.
Num wawn num la lai galai kau ra ai. Num hpyi hpu bang lai kabai kau ra ai. Dinghku hta La gaw ahkyak dik ngu ai myit sawn sumru lam shamat kau ra ai. Kasha lu yang La amyu a mying sha shamying ra ai ngu ai htunghkring kabai kau ra ai. Amyu jet n jet ngu ai sumru sumrawn lam makyep da n ging sai. Num / La garan nna dung, madang jashai nna hpawng de ai lai Wunpawng lapran nnga ging sai. Ndai prat na shabrang wa ngan ginsa ni dinghku hpe atsawm lit la mayu ai majaw nga yak nga ma ai. Dai majaw, gumhpraw nlu yang num nkam la, sut gan nsu yang dinghku nkam da nga ai. Ndai zawn re ai sumru sumrawn lam hte myit shatawng shada da ai sak hkrung lam pan dung gaw amyu kaji ni kaw sha nga na sai. Galu kaba lam hta hpang hkrat ai ni hta sha nga ai ngu pyi tsun mayu nngai.
Mungdan amyu langai hta La hte Num maren nga ra ai hte maren, ma hte sak kung ginsa ni hpe mung yu tawt kau nmai dam nga ai. Amyu nbung ai ngu yu kaji nmai, shinggyim hpawng hpe gara hku gaw de na ngu ai gaw grau ahkyak nga ai. Dinghku kata Num hte La maren ahkang nlu yang, langai wa gaw langai hpe dang sha yang, kaning di nna jet ai tsawra myit hte kanawn nga lu na kun? La ni matsun ai hku hkan nna nga ra ai dinghku num ni hta nga ging ai tsawra myit ni gaw hpa hte shadawn na ta? Karai Kasang kaw na tsawra myit shanhte kaning di hkam la na ta? Gara hku bai shadan shadawng nna Karai Kasang a mungdan gaw
gap ai hta jai lang lu na a ta?
Shinggyim wuhpawng kata hpaji sha nrai, ahkaw ahkang sha nnga, sut su nga mai lam chyu mung nrai, rap ra ai ladat masa ni mung lani hte lani galai shai galu kaba wa ra ai hta Wunpawng amyu ni mung hkan dep nang ra sai nhten????????.
Subscribe to: Posts (Atom)


c: text/html

text:
KIA Masat (36) Dap Dung Kaw Laja Lana Gasat
27/ 3/ 2016 ya shani 8:00am -9:00am laman Kachin Sub-State, KIA Masat (6) Dap Ba, Masat (36) Dap Dung ginra, tinang KIA hpyen hpung ni shara la nga ai Ying Hpai Bum marawn, Man Nawng Pa makau U Di bum de myen hpyen dap Hk.M.Y-(15) hte Hk.L.Y-(79) pawng hpawm hpen hpung ni sa wang tawn nna htim gasat shang wa ai majaw tinang KIA Dap Dung (36) hpyen hpung ni hte laja lana gasat poi byin ai lam shiga na chye lu ai.
26/ 3/ 2016 ya shani SSPP/SSA hpyen hpung ni tinang KIA ni nga ai Man Nawng Pa makau,U Di Bum makau grupyin de sa shamu shamawt kau da nna bai nhtang mat wa ai hpang shani ya na zawn myen hpyen ni KIA hpe wa htim gasat ai re lam na chye lu ai.

robotstxt: allowed

filter: keep


text:
"Goddmorning Padang Shiga"
19-1-2015 YA 6:30 AM. SHIGA
17-1-2015 ya shani Awng Ba Le mare RCM kyu hpyi bum kaw Dung (6) hpyen hpung ni myen hpyen hpe sa htim gap ai shaloi padang dip la lu ai arung arai ni gaw lawu na the maren re. RPG lau (1) si (5), 60mm lau (1) si (10), M-79 si (3), MA sinat pala din (520) the pala kawk (1) re. Karai kasang shanu shara kyu hpyi bum kaw karai kasang shi hpe nkam ai ni wa nga ai hpe nra sharawng ai sakse re nga Awng Ba Le mare shawa yawng tsun nga sai. WP shawa yawng akyu hpyi ya ai shaman chyeju hkam la lu ga ai majaw KK the shawa hpe chyeju dum ai lam shawng lam yawng a gawng malai hkungga let shana nngai law.
BumLen Awng
17-1-2015 ya shani Awng Ba Le mare RCM kyu hpyi bum kaw Dung (6) hpyen hpung ni myen hpyen hpe sa htim gap ai shaloi padang dip la lu ai arung arai ni gaw lawu na the maren re. RPG lau (1) si (5), 60mm lau (1) si (10), M-79 si (3), MA sinat pala din (520) the pala kawk (1) re. Karai kasang shanu shara kyu hpyi bum kaw karai kasang shi hpe nkam ai ni wa nga ai hpe nra sharawng ai sakse re nga Awng Ba Le mare shawa yawng tsun nga sai. WP shawa yawng akyu hpyi ya ai shaman chyeju hkam la lu ga ai majaw KK the shawa hpe chyeju dum ai lam shawng lam yawng a gawng malai hkungga let shana nngai law.
BumLen Awng


text:
News Feed
News Feed
Ngai kaw n Dai zawn Gumhpraw lu yang gaw ,Jarit mayan hta Myusha ni hpe Hpaga ga woi nna Myusha yawng hpe Bungli lu jaw hkra galaw Ya mayu ai, Shanglawt Hpyen dap hpe Lanak ni shagreng Ya mayu ai , Du jawng yu ai ni hpe pang hte pang Maigan woi Hkawm nna jawng mung bai matut shangun mayu ai , Hpyendu Hpyenla ni a salat katsut Shata kumhpa hpe jat Ya mayu ai, Hpyendap a matu Ginsup htingnu Kaba ni gap nna Ginsup Rai hkum hkra lajang ya mayu ai, Mare Kaba shagu hta Ginsup Sara ni hpe shabrai jaw nna Myusha ni hpe Free sharin Hkam la nna Ginsup shangun mayu ai ,Kani dawn ai ni hpe grau nna mung Ginsup woi mayu ai, Hpyendap Kata hta e salat shapru la na matu (Sauna Room) ni hpe galaw ya nna Hkashin na shara ni a tsawm di da Ya mayu ai, Music hte seng ai A rung a Rai ni hpring hkra mung di da ya mayu ai , Hpyen dap hta Mung( Museum) madun gawk ni galaw da ya mayu ai , Training Gawknu Kaba ni gap Ya mayu ai ,,,, Maijayang hte Laiza kaw e Ginsup gawknu Kaba Ba re ai ni hpaw nna Ramma ni yawng hpe mung Grai pyaw hkra ginsup Hpan jahkum nna ginsup shangun mayu ai, Laika dum Kaba ni galaw nna Laika buk kaja law law hte Computer law law bang da ya nna Internet connection Grai kaja hkra galaw da ya mayu ai , Laiza Tv hte FM hpe Mungkan shiga ni hte Anhte a matu akyu rawng ai shiga hkrung sumla ni hpe lu htawn Ya hkra shagrak la mayu ai , Mungkan madang dep Hpaji ni sharin na shara ni galaw la nna ma ni hpe Hpaji sharin ya mayu ai, Kachin Talen show shingjawng poi lamang ni lu galaw na matu stage prinra Kaba Gawknu ni shachyaw la nna galaw woi mayu ai ,Music jawng Kaba ni hpaw la nna Kachin-China Music shingjawng poi ni galaw mayu ai , miwa ni hte lam 5 hku Kanawn mazum lu hkra mung shakut mayu ai ,1, Hpaji hparat hte Tsi mawan .2 Hpaga yunga Gawda Tara ka la nna Hpaga yunga hku Kanawn na 3. Sport Ginsup ai lam shingjawng ai lam ,sharin la ai lam ni hte Kanawn na , 4.Music Hpaji Shada Hting lu Hting Lai kanawn mazum shingjawng poi ni galaw na .5.Htung Hkring Labau Ginru ginsa hku kanawn mazum na ! Dai 5 hteng hte Anhte A Mungdan hpe masat dingsat shawng galaw Ya wa hkra shakut mayu ai !! Wa Karai Anhte Kachin Myusha ni hpe shaman Ya rit!! Amen!! Amen!Amen! MLH


text:
http://jinghpaw.ning.com
Mung Masa Pati Ni Hte Seng Ai Upadi Shapraw Sai
Lai wa sai March shata praw 8 ya shani na Myen Mung Shi Laika kaw e, Mung Masa Pati ni hte seng ai Upadi shapraw dat ai lam ndau lai wa sai rai nga ai. Dai Upadi hta e, Mung Masa Pati ni gara hku hpaw ra na, ganing re ai masha ni hte hpaw ra na, ganing re ai masha ni hpe sha Pati shang masha hku hkap la ra na, ngu ai masat shadawn jitna ni tawn da ai lam chye lu ai.
Grau nna gaw, Pati hpaw ninghtan mayu ai wa, shing n rai, Pati shang masha tai mayu ai wa gaw, Htawng hkrat taw ai wa, shing n rai, ya ten Ari Jaw hkrum da ai ni n mai lawm ai nga nna masat da ai re majaw, Ya ten hta, Myen Mung a
Mung masa shawng lam kaw tsap nga ai, NLD Pati hpaawn malawng maga n mai lawm mat na hku rai sai nga nna, tsun jahta taw ai ni mung nga nga ma ai.
Bai nna, Pati Hpaawn ni hte Pati shang masha ni gaw ya nga taw ai Gawda Tara hpe tup hkrak makawp maga na hpe myit hkrum ta masat htu ra ai, ngu ai mung lawm ai majaw, ya ten Gawda Tara hpe byeng na matu tsun nga ai ningbaw ningla ni hku nna yak wa na re ai lam mung tsun nga ma ai.
Ya nga taw ai Pati ni mung matut nna grin nga lu na matu nhtoi 60 ya laman Commission kaw nna hkap la ai rai yang Mying Jahpan Bang mai ai lam masat da ya nga ai. Raitim, dai Commission gaw kadai ni hte hpaw na, galoi hpaw na, ngu ai mung garai n chye shi ai laman nhtoi 60 ya laman tang shawn ra ai ngu ai gaw, n mai byin ai masa hpe hpaw da ya ai lam re nga nna tsun ma ai.
Commission hpaw na hte seng ai Upadi hta mung, ya na masha kaba ni yu ra shingni lawm ai wa rai ra na, ngu ai gaw kaja nan tengman rapra ai commission hpung gaw n rai na re, nga nna tsang taw ai ni mung grai law ai rai nga ai.
Anhte a shawng lam gam maka hpe Karai Kasang sha she lam woi ya mi ga.


text:
1. Karai Kasang a shaman chyeju majaw Mali Hka mawdaw gawt sharin
ginra hpe lu hpaw hpang da saga ai.
2. Kanu, Kawa, Ramma ni a matu ( Lam hte seng ai rit kawp tara ) ni
hpe sharin ya nga sai majaw sa du mawdaw gawt sharin mai sai lam shana
dat ga ai.
3.Ninghpawt ninghpang Mawdaw gram hpaji hte hkang zing ladat ni hpe
sharin ya na ga ai.
Hkring dat - GD- 184, shatapru, Myitkyina.
Phone - 074 20603, 09 256200210, 09 47026521
Anhte myu sha ni rawt galu kaba lam hpe myit mada let,
Mali hka mawdaw gawt sharin ginra.
@ Mai byin yang mai matut mahkai na miwa phone ka da ya rit yaw.
By-LZFM


text:
skip to main |
skip to sidebar
SAGU REM KAJA NGU AI KANING RE AI NI HPE NGA MA TA?
Lai sai ji nat jaw ai ten prat na labau hpe nhtang yu yang, JinghpawWunpawng sha ni hkarang yi galaw sha let, u, wa, yamnga rem sha ai htalai nna, sagu rem sha ai mi n mu lu ai. Ya daini na Hkristan prat htarai tim, Jinghpaw ni sagu rem sha ai n mu ai. Langai lahkawng nga yangnga dam nhten! Rai ti mung, “SAGU” ngu ai ga hkum hpe chyawm gaw, Myenga, Sam ga, Miwa ga ni langai ngai kaw na tsun shakap la ai n re sha,Jinghpaw Wunpawng sha ni a dumsa jaiwa ga dingsa hta nan rawng nga aikaw na lu la ai re hpe chye lu ai. Dai lam gaw, Jinghpaw Wunpawng shani moi chyaloi prat hta, “SAGU” ngu ai dusat myu hte kanawn lai wa yusai sakse langai rai nga ai. Ya daini Hkristan prat hta chyawm gaw, Chyum Laika hta rawng nga saihte maren, “SAGU” ngu ai hpe sumnung shingdi ai, sanseng dingman ai,si mani temsi re ai; madat mara hkungga la ra chye ai hku lachyum htaishapraw la nhtawm, “BAINAM” ngu ai hpe mahtang gaw, myit ja ai, myitshadang ai, lale jehpre ai, myu n jet ai, sawt ai maga hku lachyumhtai la nga ga ai. Dai sha n-ga, “CHYAHKYAWN” ngu ai nam gwi hpan hpemung, n hkru n shawp, manawn masham, n ju n dawng, kashun kashe, adiparip, zingri zingrat, ashep amya chye ai baw Satan dusat hku lachyumhtai la nga ga ai re. Bai nna Nawku Hpung Sara ni, Makam Masham Sara ni hpe mung Sagu Remni ngu ai hku sawn la htai la nga saga ai. Yesu gaw, Sagu Rem Wa Kajare, ngu ai hpe la kap la ai lam rai nga ai. Sagu rem kaja ngu ai gaw,tinang a sagu ni hpe yu lanu lahku makawp maga ai. Ju sumwum e dau ngaai kun?. Lunghkrung ntsa mara mat ai kun? Chyahkyawn ni e jawm nga aikun? Lagu lagut ni e lagu la nga ai kun? Sagu latsa kaw na langai misha mat tim, mat ai sagu hpe n mu mu hkra hkan tam ai. Mat mat ailangai hpe bai mu tam la yang, nga taw chyalu jahku shi jahku hta graukabu chye ai. Mat mat ai langai mi hpe mu tam na matu, tinang a n-gunatsam, baw nu myit nyan, hkum hkrang asak mahkra apnawng nna shakutshaja ai hpe she SAGU REM KAJA nga nna lachyum shaleng lu nga ai. Jinghpaw Wunpawng sha ni a buga mungdan hta ya ten majan kaba byinhkrum nga ga ai. Sagu ni garen gari hkrum nga ai. Lahtaw Brang Shawngngu ai sagu kasha langai hpe nhkru ai matse labye chyahkyawn ni e dungarawt ashep zingri mat wa ya ai hkrum sai. Ngam nga ai sagu jahku shijahku ni mung, myit kaji let, hkrit gari let, hkrap myitprwi hte ngataw masai. Dai aten hta SAGU REM KAJA ni law law wa woi awn nhtawm matmat ai sagu kasha LAHTAW BRANG SHAWNG hpe hkan tam shakut shaja nga maai hpe mu lu nga saga ai re. Lahtaw Brang Shawng hpe bai mu la na, bain mu la na gaw, Sagu Madu rai nga ai Karai Kasang she chye sai. Raiti mung Karai Kasang a Sape Mayam rai nga ai Sugu Rem Kaja ni chyawmgaw, tinang a ang ai lit hpe kangka ai hte gun hpai shakut shaja aihpe mu lu ai majaw, nachying wa myit dik myit pyaw kamhpa ai lam hpehkam la lu saga ai re. Karai Kasang a hkrung ai Mungga hpe mungkamsham let chyeju dum nga ga ai re. Manoi manat let asak hkrung ngaga ai re. Jahtum du hkra kamhpa manoi manat nga na ga ai re. Sagu rem kaja ngu ai ni nga ai zawn, sawt ai sagu rem ni mung nga aihpe mu lu ai. Tinang hkam la ai ga sadi hpe n shatup ai; n shateng ai,n hkan sa ai sha, tinang a ahkaw ahkang lama ma tat sum hkalut kau nahpe tsang ai majaw, Yuda Iskarut a hkringhtawng hkan ai sawt ai sagurem ni mung koi yen mat ai lam ni chye lu ai. Latsa hta na mat matai sagu langai mi a hkrap kadau ai nsen hpe na nga ninglen n na masunna, shingnyen a ga jahten rai nga ai ni lawm ai hpe chye lu ai.Nanhte jaw da ai kumhpa langai nanhte hpe nhtang madun made ga. Mahte7:22 re. Chyeju kaba sai.Nra Lunghtawn2012, July 15 (Laban)


text:
Myitrum manang ni, “Myit Yu Ai” Ga shagawp shagun dat ai yaw. Gumsan Magam wa gaw nyan hpan mi bai daw bang wa sai.Shi a Hpaji jaw ninghkring wa hpe MKA de dat nna,Mungmasa Hpaji hte Kachin hpe mawng kau shangun na hkyen nga sai.Ya yang Kachin shagu Myusha lam-yan grai myit hkrum myit ra nna,myit rawt ai lam tsaw dik madang kaw du nga sai hpe chye ai majaw,Mungmasa Hpaji wunkat jaw masu nna,Kachin hpe bai mau ung ang kau shangun kaprang shangun kau na hkyen nga ai yaw. Myit Yu Ga ! Majan shiga gaw, Manmaw lam Dawhpum-yang lahta kaw na Bumsawn Bum hpe bai htim noi bu nga ai da. Maning na Ntapbum hpe htim ai zawn bai rai maw nga ai da. Kyu hpyi Atsam Ningja bai shapraw ra sai. Shakut ga.Ya hte gaw JIC mung Nawku Jawng bai lu sa sai. Chyeju dum let,
JIC read more
Myit Yu Ai
Shata praw jahku, Nhtoi du shagu; Share Shagan tai, Chang Ying hpe hkrai; Latgyi Chang Ying, Jan sai laning;
Ndai lapran, Majan nhpan;
Hkying jan she hkat, Agying gasat; Tai ni htim shagu, I anut lu;
I si kalang, Tai si tsa mang,
Nang zawn Share, Law la sai le;
Tai ni nyan daw, Amyit magaw; Mungm’sa lam n rai, N mai bawng sai.
I she myit yu, Majan shagu;
Sum chye dang chye, M’janpa sha re; Majan mahtai, Mungmasa grau ai;
Mungmasa myit shut, Prat tup ginlut;
Tai wa mawlanyet, Mungmasa shakyet;
Tsun dan mayu, Chang Ying hpe chyu;
Kachin hpe lang bai, Manai makai rai hkyen masai oi.
Ya! Awng Min wa, Thein Sein kasa; Kachin sawbai, Hpaji daw ai;
Dr. Kyaw Yin Hlai, Hpaji gindai; Mungmasa Munu, Hpaji kanu;
Mungmasa ninghkring, Hpaji jahting; Junly 10 hta, Myitkyina e da;
Mungm’sa wunkat, Hpaji jahpat; Shangwi shapyaw, Mungmasa Ga baw;
Mungshawa masha, Na sharawng hkra;
Peace Creation Group, Buhkra Chyang lawnghpraw sha sup;
Gawdin group zawn, Uniform lang tawn; PCG da, Thein Sein grai ra;
Lapran salang, Hkan bawp hkan nang; Madu tai kun? Woi gumbawm kun?
Myit yu nji, Amyi she hkri; Mungshawa na prau, Masin shalau;
Myit yu ung ang, Shawshishap nang; Ramma Awmdawm, Masha K’ba Shalom;
Daw dan shut na, Grai she tsang ra; Latgyi wa e, Chang Ying Brang e;
Tai a bawnu, Kaba masu;
Moi mung shut sai, Ya shut n mai; Myit yu ai le, Myit tsang ai e..........
Shanglawt Tsing (9.7.2012, 12:40 AM)


text:
Myitrum manang ni, “Myen Myusha Myit Hkrum Lam” ngu ai M Ga Shagawp shagun dat ai yaw. Myen hpyen ni lung wa tik tik rai nga ma ai da. Danai lam de mung yan lung bu nga ma ai lam na lu ai. Lagaw lam hku n kam gasat sai nga tim, n mai htingnut sam ma ai. Le….Manmaw lam Munglai hka lawu pa ga de gaw gasat hkat nga ma ai lam na lu ai.
September htum wa de, Kamai lam-Mogaung lahta na Labang kahtawng hte Sawnghka kahtawng yep re ai shara kaw, M shada gap hkat ma ai shaloi na M mang 2, Asuya Lawu Tsang Jawng e kadai pyi n hta lajang ai naw taw nga ai lam mung mauhpa shiga na lu ai. Grai gawng ai M ni shoi chyum taw masai i. Kyu hpyi laknak gaw n mai shayawm ga ai lu oi.
Yawng hpe kamhpa ai;
JIC +++++


text:
Hkungga tsaw ra ai myitrum manang ni hpe, "Seng ang ai ni hpang de" ngu ai Myen chyum daw kadun ka shagun dat ai.
Shiga gaw Sadung maga de mungmasha hpe zingri ai lam na du nga ai. Masha lagaw lata daw kau ya, Bawnu krau kau ya, ya sha ma shangai ai katsing hprap hprap hpe jawm roi kau, ma nga hpe gaw lamu de htaw law lang kabai kau ya re ai shiga na lu ai, ( myit machyi dik ai). Bai, Dapba 3 ginra de Mubum gasat poi aging agang chyi hkat nga ai 5 ya daram rai sai. Kyuhpyi ga.
Read more++click on+++
By: JIC


text:
Myitrum manang ni, “Sadi Dung Kangka” Ga shagawp shagun dat ai. Anhte a Padang Hkrun Lam Majan Masing hta,Tsadan wa lai ladat hpan hkum hte hkalem hkalau ai a marang e, nhpru nmai n byin u ga…….kyu hpyi n malap ga yaw.Tsadan wa gaw, anhte hpe shamyit kau na matu,anhte shada sat hkat hkra mung hkalem nga ai re. MKA, Janmaikawng Buga Hpung ni a (KBC) Shawa n-gun madun ai lam awng dang sai majaw, Yehowa a chyeju shakawn ga. July (11) ya shani kalang bai ndai zawn,n-gun naw madun na re lam shiga na lu ai.
JIC Read more++click on


text:
June shata(9) ya shani Sanggang ginra kaw na bai byin hpang wa ai majan ndai gaw daini na ten du hkra nzim lu shi ai. Majan ndai gaw 1961 ning kaw na Kachinland hta byin hpang wa ai rai yang shaning 50 pyi jan mat hkra mungkan hta galu dik ai Dinghku Majan hku nna labau sara kaba ni tsun lang hpang wa nga masai re. Majan ndai galoi ngut na? Myen Hpyen Jaubu ni hte Myen Amyu sha Nationalist ni hta jan nna ndai gasan hpe lu htai na lam nnga na nhten ngu sawn maram lu nga ai.
Myen Asuya hte KIO/KIA lapran naw shai hkat nga ai mung masa ningmu law law nga ai kaw na kaba dik ai manghkang hpe tsun ga nga yang – Myen Asuya hte Myen Nationalist ni kaw nna Kachin hte kaga Myen Mung ethnics malawm ni hpe Equal Rights jaw na matu myit tawn ai lam nnga wa yu ai zawn hkyen shajin tawn ai lam mung ya du hkra tsep kawp nnga shi ma ai, shanhte tsun nga ai gaw Gap Hkat jahkring nhtawm Rawt Malan galaw nga ai ningbaw ni hpe hpaga ga na ahkaw ahkang hpaw ya na, shanhte jum hpareng nga ai mung masa npu e shang lawm na matu hte gau ngwi ngwi laknak lang ai masa hpe dawm mat wa na lam rai nhtawm, KIO/KIA hte kaga ethnic rawt malan ai amyu sha ni hku nna gaw tinang amyu sha ni a maren mara ahkaw ahkang ni hpe nlu dingsa lachyum pru ai mung masa bawngban sa wa na matu Myen Asuya hte Myen Nationalist ni hpe matut pressure jaw mat wa na ngu ai lam ndai lahkawng gaw Wan Leng Lam lahkawng zawn langai hte langai hkrum wa lu na matu grai loi ai bungli nrai nga ai.
Raiyang June 30, 2011 kaw na Col. Than Aung Myen Dat kasa hpung ni dat nhtawm gap hkat jahkring ai lam hte Mungdan Simsa lam ngu ai ga baw ni hpe gayau gaya nga nna lang hte lang hkrum bawngban ai lam nga ai zawn, maga myi hku nna KIO/KIA hpe n-gun kya, hten bya mat wa hkra mung Myen Asuya hte Myen Nationalist ni hku nna dingyang shakut nga ma ai. shingrai lani hte lani grung kaba wa nga ai Kachinland kata na majan a majaw Myen Asuya hte Myen Nationalist ni tsun nga ai Ritkawp hkan ai Democracy Myen Mungdan nnan gaw sharawt sa wa na lam ngu ai mung majoi nbung gawut taw ai zawn byin nga sai hpe Myen Asuya hte Myen nationalist ni nan chye nga chyalu rai malu ai.
Hpyen Majan ngu ai gaw lani myi na nhtoi hta zim mat wa ra na sha rai nga ai, raitim Mung Masa Majan ngu ai gaw zim mat na nmai byin nga ai. Mungkan hta Democracy masa kaba dik hte galu kaba grin nga sai USA Mungdan gaw Mung masa majan kaba dingyang gasat hkat nga ai mungdan re ngu mai tsun lu nga ai.
Myen Asuya hte Myen nationalist ni gaw Myen Mung baw-sang malawm amyu(ethnic) ni hpe mung masa majan dang hkra galaw na matu zai ladat amyu myu shapraw nhtawm lagaw lahkam htawt hpang wa nga masai..tsawra myit hte anhte hpyi jahtau nga ai maren mara ahkaw ahkang ngu ai hpe loi loi hte jaw na lam ngu ai mung nmai byin ai lam rai nga ai.
Ntsa lam prau shalau yu yang, June shata (9) kaw na daini du hkra shata Kru laman Jinghpaw Wunpawng mung shawa ni kaw na mung masa shamu shamawt ai lam nmu mada ai, Mandalay Buddist monks(Myen Hpungkyi) ni woi awn nhtawm Majan zim na matu kyuhpyi ai lamang hte gangbang hkaw tsun hpawng ni zawn anhte nlu galaw ga ai..1988 ning jawngma kasu ai zawn Lam ntsa lam hkawm n-gun madun ai zawn re mung nbyin pru wa ga ai, raitim Jinghpaw Wunpawng Amyu sha ni a kata hta gaw gara prat hta mung nbyin pru wa yu ai amyu sha kahkyin gumdin ai lam hpe lu la ga ai sha nrai Myen Hpyen ni a zingri zingrat ai lam hpe ninghkap gasat ai lam hta mung Jinghpaw Wunpawng Mung shawa ni kaw na madi shadaw garum ntum ni hpe mau na zawn rai KIO/KIA ni hkam la nga masai.. nmu lu tim grau kahkyin gumdin wa ai lam ni gaw Myen asuya hte Myen nationalist ni hkrit tsang dik htum rai na hpe asan sha maram lu nga ai..
Anhte Jinghpaw Wunpawng amyu sha ni hku nna dinghku majan ndai zim mat ai hpang Mung Masa Majan hpe matut gasat na matu jin nga saka ai kun?
1994 ning KIO hte Myen Hpyen Asuya gap hkat jahkring nhtawm Hpyen Majan shazim kau ai hpang Jinghpaw Wunpawng Mung shawa kaw na KIO/KIA hpe Myen Hpyen ni hpe n-gap ai majaw ram ram dinglun lai wa sai lam nga wa yu sai..Mung masa majan hpe mung KIA hpe sha nawng(kam) tawn nhtawm mung shawa ni kaw na Mung Masa shamu shamawt ai lam nnga yang awng dang na lam gaw ram ram nloi nga ai..dai majaw Jinghpaw Wunpawng amyu sha ni hku nna KIO/KIA hte Hpyen Majan hta pawng hpawm nhtawm lahkrip ra ra gasat lawm, n-gun jaw ai zawn htawm hpang shawng lam na Mung Masa Majan hta raitim shingran kaja, Mung Masa Zai Ladat nnan hte lahkrip ra ra jawm gasat ai raiyang anhte myit mada, ap nawng shakut shaja nga ai amyu sha ahkaw ahkang hpe lu la na re ngu ngai kam sham ai lam hpe tang madun dat nngai rai.
Yumaya Hpyen Magam-gun Dingsa
December 18, 2011


text:
Myitrum manang ni, “Yak Ai”ngu ai Ga shagawp shangun dat ai yaw. 17.9.2012 manap jau jau, yahte tup up nga ai M ni Laja-yang, Lungrawk ntsa de lung yan shang mat masai. Jahpawt daw gap hkat ai shaloi, Jawngma dap na hpyenla langai si ai lam na lu ai. Mani tup, Ginjaw shim lam dap kaw na, dai Lungrawk kawng M post de KRL hte gap bang bu nga ai. N awng hkraw ai nga, Hpa-awn ni tsun ma ai hpe, kyu hpyi nna gap bang mu ngu, n-gun jawm jaw nga ga ai. Myitrum manang ni yawng mung, KK bai garum la rit ga; kyu hpyi garum ga oi. Ginjaw makau yep sha re majaw, grai tsang ra ai.
Myit tsang let yawng hpe shana ai,
Yak Ai
Anhte Wunpawng sha ni wa,
Shaning 60 jan mat hkra;
Mayam tai mat ai majaw,
Mayam bat wa n wai hkraw;
Myen hpang de chyu lawm mayu,
Uhku m’sa si sin na chyu;
Tinang myu hpe yu kaji,
Shatan nhkan nau hkum di;
I wa- ga hkang hkang majaw,
Tsasam ni wa – grau roi taw;
Myusha lam – yan myit na m’lai,
Tsadan hpe chyu hkum ahkrai;
“KIA myawk mung n lu,
Tank – car, n bungli n mu;”
Hkum tak kaji Myen mayam,
K’rai hpe kam ga I – Magam;
Mayam myit hpe shaw kabai,
Magam myit she hta bang mai;
Dai n rai yang – yak na oi,
Tinang amyu hkum jahpoi;
Kahkyin gumdin myit masin,
Yak ai myit hpe hkum anin;
“ Nye a kandang hpai loi ai,”
Yesu tsun ai ga ndai;
Kahkyin gumdin yang hpai loi,
Myit hkrum mang rum ga lu oi………..
Shanglawt Tsing
(18.9.2013, 2:00AM)
JIC


text:
Hkungga tsaw ra kam hpa ai, myitrum manang ni hpe daina hkyak2 kyu hpyi na lam shana dat ai: Daini, Dawhpum-yang, Hkangkai bum M post kaw na Ginjaw maga de 105 MM myawk 4 lang gap bun masai. India Kala ni jaw ai myawk re, deng 20 grup-yin mai du ai baw re da; raitim deng 10 jan sha tsan ai Ginjaw de n du, gara de tawt mat ai lam garai nna ai.9.9.2012 hpawtni aging sadi maja ra ai lam nga ai. Shadanpa makau na Lau Ying wa a langu sun kaw yahte tup gyem nga ai M hpyenla ni daini shamu shamawt hkyen sai lam chye lu ai. Yahte Sinbo, Dawhpum-yang, mansai ndai shara 3 hta nbungli wa du da sai lam chye lu ai. Hpawtni na n htoi 9.9 hpe ala nga ai masa re nga tsun ma ai.
Bai, MKA de na shiga langai gaw, 6.9.12 shani M Sitchyawngmhu 2 gaw, Hpakant lam de bai lung na lit hte seng nna, ga law dang-rang hkat ma ai majaw shada gap hkat nna 2 yen si mat ai lam na lu ai. Ph. Shiga re; shana ai ni n shapau yang gaw teng na re.Hpawtni a matu daina n sim n sa kyu hpyi na ga ai; yawng jawm hpyi ga ngu hkyak hkyak shana dat ai
JIC


text:
Saturday, 12 March 2011
Nnang Nawn a majaw Japan mung jamjau nga (Earth quake create Japan's cost cities distroyed)
Ndai lapran nnang nawn shiga matut nga ai. New Zealand mung na Christ's Church, Miwa mung na Hpin Yang mare(Yin Jang), Japan mung dingdung daw ni rai nga ai. Japan mung hta March 11 ya, 2:46pm local time hta byin wa nnang nawn gaw, shaning 100 ning laman sawng dik rai nna 8.8Mgt. rai nga ai. Nnang nawn a majaw shara shagu wan hkru nzim nga ai, masha hte arung arai dabyek za sum hkrum mat sai. Grau nna tsunami ngu ai panglai hka leng rawt wa ai majaw, de a ka-up kahprwi wa ai gaw, panglai hkin gau ni hta de gaw da ai tsawm la ai dum nta hkrang amyu myu, mawdaw hte sanghpaw kaji kaba, jak sau dum law law hpe jahten kau sai. Panglai hka sahpaw hku nna sanghpaw kaji kaba, nta ni, mawdaw ni, mahkrai daw ni, nbung li ni, wan leng ni hte hpun ni hpe mu lu nga ai. Panglai hka gaw mare law law hpe ka-up kahprwi kau nna masha mung 1300 hta n yawm ai si na lam sawn ndau nga ma ai.
Dut na matu dingren da ai mawdaw ni, sau dum ni wan hkru ai gaw hkying hkum 36 rai sai naw hkru nga ai. Panglai hka ntsa shana tup wan hkru nga ai. Asuya dap shagu hte shiga dap ni n yup nsha hkra masha hkye nga ma ai. Masha wan kahtap nna dum nta nlu mat sai majaw, mungkan ting hpe kraw ganan shangun ai mabyin rai nga ai. Japan mungdan hta Myen mung masha mung ram ram nga nga ai. Jinghpaw ni mung tsa kaba rai nga ai. Raitim, dai ni du hkra kadai wa hpa byin ai lam hkrak nchye shi ai. Japan mungdan hta wan jaw jak hku nna Nuclear power plant 55 nga ai kaw na 2 gaw hkrit tsang ra ai shara de du nga ai. March 12 ya hsana maga 4:00pm hta jak rung langai wan hkru kapaw mat sai. Raitim, ahkyak ai nuclear hpe shaw kau lu sai majaw, tsang ai daram nbyin wa na lam shana nga ma ai. Lama na dai wan jak kalang ta kapaw ai rai yang, makau grup yin deng 500 ram hpe manghkang jaw lu nga ai.
Wunpawng buga Nu/Wa ni a mu mada ai nnang nawn (dum shun) mau mwi hpe ngai gra dum wa ai. Ngai naw kaji yang, nnang nawn nawn jang (dum shin shun ai) nga ma ai. Shaloi, dum sai law, dum sai law ngu jahtau ra ai lam sharin ya ma ai. Ndai lam ni a shingdu kaw hpa baw philosophy nga ai kun? lamu ga shamu wa ai gaw, Ga Dinggai e shamawt ai re nga ma ai. Dai majaw, dum sai law..ngu jang shi jahkring kau ai nga ma ai.
Ndai zawn re ai myit mang lam law law wunpawng sha ni kaw nga ai lam hpe grau dum wa ai. Rap ding hkala, ma di kanu, numju, hpyi, nat, hte minla, karai amyu myu hte Karai Kasang hpe mu mada hkam la ai lam ni mung dai ni na prat hta anhte ni mu chye na wa ai hte mala la shai nga sai. Dai majaw, ndai ga baw hta la kap nna, Wunpawng myit mang kamsham lam gaw galai kau ra ai lam law law nga ai hpe mu wa nngai Mau mwi ni, labau ni hpe gawn yu nna jaw ai hpe sakse hkam sa wa ra sai nrai ni? Karai Kasang a lam hte shinggyim nga pra lam hpe mung shai ai hku mu ra sai law....
Monday, 7 March 2011
Sama Nrawng ai Japan Mung na Nampan ( No smells of Japanese flower)
N Shung shari wai nna ginhtawng sama galai wa yang, Japan mung ting nsam hkum ai nam pu nam pan kaji kaba ni shara shagu pu tsawm wa nga ai. Raitim, hpa baw gaw mai gaw sha, labau jit na wa ntsawm ai kun? Pu tsawm nga ai nam pan ni hta manam pyaw ai sama mi nrawng, maisau nampan zawn sha pu sumbyau nga ma ai lam ndau dat nngai.
Myitkyina, Nawngnang nhkai bum lagaw grup yin, jaw bum makau mayang Ubyit Alam, Dumgan du hkra kumgyin si hkai yang ntu ai mau mwi na ga ai. Danai Hugawng maga, Danai mare kaw nna Danai hka hkan lung wa yang, Hpayang Bum grup yin chying lap hkai yang ntu hkraw ai mau mwi mung na ga ai. Kaja wa mung dai hku mu kau da yu ni ai.
Japan mung hta pu tsawm nga ai nampan ni gaw sama nrawng ai majaw, u numji ni nsa, palam la mi n lagra, lagat mung n gawai, masha mung n sharawng ai. Myi hte yu nna tsawm ai lam hkam sha ai san san sha re. Hpa majaw dai hku byin ai kun? Sama nrawng ai nampan pu ai zawn salum nrawng ai masha mung law la ai. Tinggyeng myit hpe shaja nseng ai masha hpe ntsaw ra, tara hpe sha hkungga myi hte yu nna nchye shaga ma ai. Shinggyim lai gaw nnga, wuhpawng hku nga pra ai ladat hpe sha hkungga nga ma ai. Dai majaw, masha nkau mi sat si na ntsang, matut nga pra na n myit mang ai law law re lam shawng na ga baw hta ka da ni ai.
Ndai March shata kaw nna May shata du hkra pu tsawm nga na nampan ni gaw aten du nna pu, shingra tara e lajang nna tsawm ai she rai na sai. Ndai lam myit nga yang, shinggyim masha ni gaw shingra tara manu dan ai lam tsun gara nga tim; kalang ta dai shingra tara mabyin ni gaw masha hpe akyu njaw ai lam hpe mung sharin la nngai. E.g lwi ai hka shi, ing ai hka htung hkan na hka san ni gaw lu lang na matu grai hkrak ai nga nna masha law law wa tsun kajai dam tim, hpun tang hpaji hku yu ai shaloi, hka hpe n jasan kau ai (raw water) gaw hkum hkrang a matu hkrit hpa re lam mung dakkasu hpaji gaw sakse hkam nga law.
Subscribe to: Posts (Atom)


text:
Bai nna, (kaji.19) hta, “Ya Herod nsa hkyet mat ai hpang, yu mu, dai madu a lamu kasa langai mi, Egutu mung hta e, yup mang hte Yosep kaw dan pru nna, Rawt u, dai ma kaji hte shi a kanu hpe woi la nna, Israela a mung de wa su; dai ma kaji a asak hpe tam ai ni si mat ma sai, nga ai.” Dai majaw, Mahte laika mung le tawt aw tsat rai ka bang nga ai hpe mu lu nga ai. Yesu hpe tam ai ni si ma ai ten gaw galoi rai na a ta?
Saturday, 12 November 2011
Egutu mung de Yesu kaja wa du a ni? (Did Jesus really go to Egypt)
Hkristmas kalang bai du wa ra ai. Yesu shangai ai ten na lam mu jut amyu myu hte bai sumru yu na ten rai ang sai. Dai majaw, Yesu kaja wa Egutu mung de du yu a ni? ngu ai hpe Yesu shangai wa ai lam hpe gawn dan da ai Mahte hte Luka Laika yan hta shamyet nna myit yu ra na ga ai. Kabu Gara Shiga Laika mali hta, Mahte hte Luka laika yan chyu sha Yesu shangai wa ai lam hpe tsun ma ai. Raitim, shan shada langai hte langai nbung ai ningmu (or) langai ngai gaw shut ai hku ka da sam sai kun, (or) lahkawng yan a ningmu gaw teng ai lam gaw rai na kun ngu na lam byin nga ai.
Mahte Laika hta, Yesu gaw Behlehem mare na dumsu wulawng hta shangai sai (Mahte 2:11), dai hpang lamu kasa e sa shana ai majaw Egutu (Egypt) de hprawng sai (Mahte 2:13-14). Hpaji rawng ai ni mung Yesu hpe sa du nawku masai. Herod gaw dai ma Yesu a asak hpe gyam wa ai majaw (Kaji 13), lamu kasa bai shaga ai ladaw du hkra Egutu e nga nna, Bethlehem de bai nhtang wa ai shaloi, Galile ginwang na Nazaret mare de hprang wa mat ai lam (Mahte 2:19-23) hpe tsun da nga ai.
Luka laika hta dai hku nrai; Yesu a kanu yan kawa gaw Nazaret mare kaw nna Bethlehem de sa du ai ten (Luka 2:4), Yesu shangai wa ai. Yesu shangai ai hpang Moshe a tara (Jawjau 2:22) hte maren hkum hkrang jasan jaseng ai lam (shangai ai hpang matsat ya) ngu na shani matu kadoi hkam na Yeruslem mare de du wa masai (Luka 2:22-38). Dai hpang, kanu yan kawa nga ai Nazaret mare de bai wa nhtawm (Luka 2:21, Jawjau 12:3-4), dai Nazaret mare kaw Yesu kaba ai ten du hkra nga nga ai (Luka 2:40). Ndai zawn shai hkat ai lam ni a majaw, Mahte laika rai rai, Luka laika rai rai langai ngai gaw shut ai hku ka da sai kun ngu na lam byin wa sai.
Mahte laika gaw Yesu shangai ai hte Herod hpe koi na Egutu de koi hprawng ai nga tsun da ninglen, Luka laika kaw gaw, shangai ai hpang matsat ya hta Yeruslem e ma jahtawng htu la ngut nna Galile ginwang na Nazaret mare de wa nga ai lam re majaw gawn yu ra wa sai.
Mahte gaw Egutu de hprawng ai lam hpe, “Ngai sha hpe Egutu mung na ngai shaga la se ai, nga nna myihtoi a n-gup hte dai Madu tsun ai ga gaw, dik wa u ga she byin wa ai” (Mahte 2:15) nga ai. Dai sha nrai, Nazaret de wa nga ai ngu ai lam mung, (kaji 22 -23) hta “Dai rai nna, Nazare wa shi hpe ngu na ma ru ai, nga nna myihtoi ni tsun ai ga gaw dik wa sai” nga ai. Dai re majaw, Mahte laika hku nna, Egutu mung de du ai lam mung, Nazaret de wa nga ai lam mung, myihtoi ni a ga hpe shadik ai (or) hkan ai hku nna Yuda masha ni hpe gawn dan nga ai hku mu shangun mi ai. Dai hku rai yang, Yesu gaw Egutu hte Nazaret de kaja wa du ai lam nnga ai ngu mung mu shangun nga ai. Shi a tara hkaw hpang ai mung Nazaret e nrai, Galile Ginwang Kapena-um mare makau hkan re ai lam (Mahte 5) hta mu lu nga ai.
Luka 2:4 hta, Yosep yan Mari gaw Nazaret mare na Bethlehem de du ai shaloi Yesu hpe shangai sai. Shangai ngut ai hpang matsat ya na ai ten Yeruslem de du nna htunghkring nga ai hte maren Simun a lata hta jahtawng htu mangala sa la ai lam hpe mu lu ai (Luka 2:15,22,25,34). Dai hpang Nazaret mare de hprang rai bai nhtang wa nhtawm dai yang e Yesu kaba ai ten du hkra nga nga ma ai (Luka 2:39). Yesu gaw Bethlehem de wa ai nga nna Nazaret de she re ai lam rawng nga ai. Nazaret mare e Yosep hte Mari galoi kaw na nga ai hpe ntsun da ai. Luka laika gaw, mabyin ni hpe shingtawt nna ka ai lam ni mung nga chye lu ai. Ga shadawn: (Luka 2:39) hta “Shan gaw dai Madu e tara hte maren, lam magup shatup da ngut jang, Galile mung na, tinang nga ai Nazaret mare de bai wa ma ai” nga ai. Ndai ga gaw kadun sha raitim, mabyin law law hpe shingtawt tsun nga ai hpe tau chye shangun nga ai. Dai majaw, hpa rai Luka gaw Nazaret (or) Galile de chyu tsun mayu ai kun? Mahte hku nna mung Yesu si ai hpang Shi a sape ni hpe Galile e shawng hkrum ai lam tsun ai (Mahte 28:26).
Ndai laika lahkawng yan hta myit yu na lam pru wa nga ai. Luka gaw Yesu a shangai sa wa ai lam hpe dumsu wulawng hte Nazaret mare (grit nem ai shara) hpe madung tawn mayu nga ai. Mahte gaw hpaji rawng ai ni hta lakap nna Davi a aru arat, lamu kasa hte matut nga ai mabyin ni law lang ai. Mahte 2:13-15 hta “Rawt u, dai ma kaji hte shi a kanu hpe woi la nna, Egutu mung de hprawng sa u: ngai nang hpe bai shaga ai ladaw du hkra, dai yang e a nga nga su; kaning rai nme law, dai ma kaji hpe sat kau na, Herod tam magang ra ai”, ngu tsun ai gaw Yosep hte Mari hpe Nazaret mare kaw nga nga yang tsun ai i? Shangai ngut ai hpang Yeruslem (or) Bethlehem kaw nga yang tsun ai i? gara kaw galoi ten daram e tsun ai hkrak ntsun da nga ai.
Bai, Hpaji rawng ai ni Herod kaw galoi du ai hpe ntsun da ai. (Kaji 16) “Hpaji rawng ai ni Herod hpe hkalem kau ma ai, shi chye nga ai shaloi, shi ja ja masin pawt bu ai hte, hpaji rawng ai ni shi hpe madun dan ai aten sawn la nna, shi shangun dat nhtawm, Betlehem hte de a ginwang hkan e rawng nga ai, ni ning (2 ning) kaw nna lawu grit re ai lasha ma kaji nlang hte hpe, sat kau mu ai.” Ndai hpe yu ai shaloi, Yesu shangai ai lam ram ram na sai hpang hpaji rawng ai ni Herod kaw du sam ai. Dai nrai yang Herod gaw Yesu shangai ai hpang ram ram na jang she rawt ga-un ai gaw mai byin na i? Asak (2) ning hpe tau lajang ai lam gaw myit yu hpa rai nga ai. Hpa majaw nga yang, Yesu shangai ai hte matsat ya rai ndu ten rai yang Bethlehem e Yesu hpe lu nawku da sai. Shing nrai yang gaw, Yesu hte shi a kanu yan kawa gaw Luka tsun ai hte maren, shangai ai hpang matu kadoi la nna Nazaret de wa nga ai lam nau wa nmai byin nga ai. Bethlehem hte de a ginwang kaw sha nga na lam hpaji rawng ai ni tsun ai hpe mu lu ai.
Bai nna, (kaji.19) hta, “Ya Herod nsa hkyet mat ai hpang, yu mu, dai madu a lamu kasa langai mi, Egutu mung hta e, yup mang hte Yosep kaw dan pru nna, Rawt u, dai ma kaji hte shi a kanu hpe woi la nna, Israela a mung de wa su; dai ma kaji a asak hpe tam ai ni si mat ma sai, nga ai.” Dai majaw, Mahte laika mung le tawt aw tsat rai ka bang nga ai hpe mu lu nga ai. Yesu hpe tam ai ni si ma ai ten gaw galoi rai na a ta?
Bai nna, (kaji.19) hta, “Ya Herod nsa hkyet mat ai hpang, yu mu, dai madu a lamu kasa langai mi, Egutu mung hta e, yup mang hte Yosep kaw dan pru nna, Rawt u, dai ma kaji hte shi a kanu hpe woi la nna, Israela a mung de wa su; dai ma kaji a asak hpe tam ai ni si mat ma sai, nga ai.” Dai majaw, Mahte laika mung le tawt aw tsat rai ka bang nga ai hpe mu lu nga ai. Yesu hpe tam ai ni si ma ai ten gaw galoi rai na a ta?
Rai sa, Herod gaw galoi si a hka? Labau hpe yu ai shaloi, Herod gaw (B.C 4) hta si ai lam hpe mu lu nga ai. Dai majaw, Yesu gaw (B.C 4) shawng e asak 2 ning grup yin rai sai majaw, Yesu gaw (B.C 7-6 or 6 a shawng) e shangai na lam ang nga ai. AD 33 hta bai sat hkrum sai majaw Yesu gaw shi si ai ten hta (asak 39-40) laman rai na ang wa sai rai nga ai. Raitim, chyum laika ni hta Yesu gaw asak (33) ten e si ai lam hpe tsun nga ma ai. Ndai mabyin ni hpe yu ai shaloi, Mahte hte Luka yan gaw mabyin ni hpe shingtawt nna myithtoi laika hte bung hkra ka tang dan ai lam hpe mu lu ai. Kaja wa byin ai mabyin hpe hkrak ka da lu ai lam nnga ai sha, byin shangun mayu ai hpe madung tawn nna ka da masai kun ngu na lam byin nga ai law......
Subscribe to: Posts (Atom)


text:
Postmodern Karai masa ngu yang madat pyaw nna sharawng na zawn rai nga ai. Raitim, Karai Kasang nnga ai, hpan da ai wa mung nnga ai, hpung shingkang hte hpring ai wa mung nnga ai, shingra tara a madu ngu ai wa mung nnga ai ngu ai Atheism myit jasat ai kaw maju jung taw nga ai. Karai masa lam myit wa ai shaloi, ndai lam ni hta madung tawn nna myit mat wa ai re majaw, Postmodern Karai Masa ngu tsun ra wa sai.
Kevin J. Vanhoozer tsun ai hte maren, Postmodern masha ni gaw Nietzsche a jasat ai hpe masat masa tawn ma ai. Dai gaw, Karai ngu ai Hpanwa Ningsang Chyewa Ningchyang hpe masha a shara kaw tawn nna shara la mat wa ai lam rai nga ai.
Postmodern a lam hpe ndan madu zawn nga nna tsun gara ai ni yawng gaw , Karai Kasang nnga ai nga nna marawn makan nga ai myit sawn sumru mu nu ni Foucault, Derrida, Lyotard, Bataille, Barthes, Baudrillard, Macherey, Deleuze, Guattari, hte Lacan ni a tsun garu ai hpe madi shadaw ai ni rai ma ai. Dai majaw, Nawku htunghkring a lam tsun wa yang, pluralism ngu ai nsam hkrang hkum nga pra grin lu na shinggyim wuhpung wuhpawng hpe myit mada ma ai. Dai zawn byin lu na matu shakut ai ni hpe Postmodern Karai masa ngu tsun yang nshut nga ai. Shanhte tsun ai nawku htung gaw masha law law rau hpawng de lu na lam rai nna, dai zawn hpawng de ai hta ahkyak ai gaw makam masham hta arawn alai rai nga ai. Kam ai ngu ai gaw tinggyeng myit mada ai, ra sharawng ai, byin mayu ai lam ni de shayawn la taw nga ai nga ma ai. Ndai hku tsun lu ai lam gaw, psychology ngu ai myit hpaji hte matut ai baw nu kaw rawng ai matsing kyem shalat nga ai daw ni a bungli galaw ai lam nbung ai a majaw mung mai byin nga ai.
Hpa mi rai rai, shinggyim wuhpawng hta rau hpawng de ai shaloi dam lada ai hku mu mada chye na hkat na ahkyak ai. Grau nna kanawn mazum hku hkau ai shaloi, ginhka ginra nnga ai sha de hpawng nga lu jang dai gaw postmodern society ngu mai tsun sai.
Dai majaw, postmodern Karai masa a myit ai lam gaw, shinggyim wuhpawng hpe, lamu kaw na, sumsing kaw na, nga rai kaw na-ndai mungkan hte tsan ai shara langai ngai kaw na uphkang ya lu ai nrai; anhte ni nan anhte lajang la ra ai sha re, nga ma ai. Maga mi tsun yang hermeneutic and social gospel hpe madung tawn ai lam rai nga ai. Raitim, ndai hku lajang la lu na matu gaw, mu mada bung ra ai, machye machyang bung ra ai hte myit jasat ai lam nau nshai ai ni rai ra nga ai majaw, masha hkum ding shagu gaw laika mi nchye tim hku hkau kanawn mazum ai living environment hpe mu mada chye bung na ra nga ai. Dai nbyin lu ai rai yang, uphkang ai asuya gaw masha yawng hpe manu maren tawn nna tara rap ra ai hku woi awn ra ai lam ni pru wa nga ai. Dai majaw, postmodern nga sat nga sa mi ngu yang ngu, Karai masa mi tsun yang tsun; postmodern hte matut manoi myit ra ai shingdu labau gaw tara rap ra ai shinggyim wuhpawng hta sha byin mai ai lam mu lu ai.
Postmodern nga sat nga sa or Karai masa or kanawn mazum lai ni gaw, matsan ai bum ga hkan, asuya n kaja ai mungdan hkan myit yu na lam nau nmai byin nga ai. Dai majaw, shawng e ka da ai article hta postmodern gaw truth oriented nhtang mat ai lam re ngu ai hpe kadun mi shaleng da sai. Moi gaw truth hpe Karai kaw tam ai, ya gaw masha kaw tam ai or shinggyim wuhpawng kaw tam ai lam sha re.
Dai majaw, postmodern Karai masa gaw Karai nnga ai ngu nna sawn shapraw ai ni a n gup n gau kaw na pru wa ai myit jasat lam hta npawt tawn nna gawn sumru da ai sak hkrung lam re majaw, na chying wa chye na yak na masa nga nga ai. Grau nna, galu kaba wa nga ai anhte amyu zawn re ai ni, bai nna nawku htung hpe atsawm nchye na ai ni hte, makam masham a lam hpe atsawm nhkawn kau dat ai ni a matu ram ram dingbai dingna byin nga ai, ngu mu lu ai. Shakawn kungdawn sara wa tsun ai: Karai Kasang nnga ai nga ai ni gaw angawk ai ni re nga ai (Sh.k 14:1). Karai Kasang gaw tsawra myit re nga ai ni postmodern Karai masa hte ntsan nga ai . "The key to our domination in the planet is Culture And the key of culture is Religion The heart of the worship is surrender"
18th century a shawng daw de, hpaji ngu ai gaw ‘Knowledge’ re nga ma ai. Dai majaw modern prat a shawng daw hpe (knowledge-age) hpaji prat ngu nna shagawp tsun masai. Ndai knowledge ngu ai gaw ‘Great Book’ kaw na lu la ai rai nna (texual objective) laika buk ni hti hka ja ai wa chyu sha knowledge hpe lu la na lam rai nga ai. Ndai knowledge ngu ai gaw masha hpe ‘Power’ mung shabyin ya nna, knowledge hte power gaw masha a asak hpe bau sin ya nga ai.
Knowledge gaw masha a power hpe shabyin ya ai sha n rai, ‘Intellectualform’ hku gayin du wa nna shinggyim wuhpawng hta sak hkrung lai (ethics), kanawn mazum lai (social relations) ni hpe myit shapraw shangun ya taw nga ai. Great Book gaw, the source of knowledge sha mung nrai, labau (history) lam ni mung lawm nga ai majaw ‘Politic’ de ginchya du wa nna ‘Social Structure’ hpe hkrang shapraw ya ai power byin wa sai. Dai politic gaw, knowledge hte ethics, social relations ni a ntsa e mung power nga nna ‘Social Culture’ langai shabyin ya taw nga sai.
Dai majaw, hpaji ngu ai gaw Knowledge kaw nna ‘Social Culture’ de bai ginrawn du wa sai. Amyu langai mi a social culture hpe atsawm chye na ai wa gaw, shinggyim wuhpawng hta sak hkrung ai shaloi wisdom lu ai wa (or) enlightenment byin ai ni hku hkam la wa ma sai. Raitim, Sinna masha ni gaw, ndai social culture hpe hka ja ai shaloi, intellectual hpe nau nlu la shangun ai majaw shinggyim nga pra lam galai shai galu kaba wa na grai yak na re nga dinglun wa ma ai. Dai majaw, Social culture ngu ai shaloi, the local culture, the universal culture hte the domestic culture ngu nna lam masum hku garan nhtawm bai myit ra wa sai.
1. Local culture: Local culture ngu ai shaloi, amyu langai a sak hkrung sat lawat yawng hpe sung sung hkaja sawk sagawn ai (or) Ethnic minority ni a shaga ai, bu hpun ai, htunghkring nga sat nga sa galu kaba wa ai lam ‘Antropology’ ni hpe myit shalawm nna society a social relationship galu kaba wa ai lam hpe n gun dat ai ‘moral authority’ langai mi rai nga ai. Raitim, intellectual hpe nau wa nmyit shalawm ra ai majaw, Plato tsun ai hte maren, machye machyang galu kaba wa na lam hta dut dang nga ai. Dai majaw, Sinna masha ni hku nna, social culture ngu ai shaloi, nga sat nga sa bu hpun sum raw lam hte shaga ai ga htung hkring lai len lam ni sha nrai; dai masha ni a myit shapraw da ai psychology, philosophy ni hpe mung sawn shalawm ra ai nga ma ai. Raitim, amyu kaji ni hta dai lam nnga ai majaw, amyu kaba ni a htunghkring chyu sha (free love of wisdom) re, Sinna culture hpe hka ja ai gaw, hpaji lam a npawt re ngu ai de myi man shayawn dat masai. Dai majaw, shinggyim wuhpawng hta ra nga ai hpaji (or) social culture hpe chye na hkawn hkrang na matu gaw, Sinna masha ni a htunghkring lai sat lawat myit mang lam hpe hka ja ra ai de shayawn dat sai.
2. Universal culture: Amyu langai mi a htunghkring nga sat nga sa lai hpe hka ja ai ngu ai shaloi, amyu kaba ni a nga sat nga sa lai gaw amyu kaji ni hta grau ai lam hpe madun lu na matu, dai amyu ni a myit sawn shapraw da ai psychology hte philosophy zawn re ai ni hpe shalawm nna Sinna social culture a lam hpe mungkan ting hpe hka ja shangun sai. Dai majaw amyu kaji ethnic minority (or) shinggyim nga pra lam hpang hkrat ai wuphpung wuhpawng ni a lam hka ja ai gaw, lahta na psychology hte philosophy ni nlawm ai majaw, intellectual nlawm ai sha hka ja mai nna madang ndep ai social culture hpaji rai nna, Sinna amyu ni a lam hka ja ai gaw intellectual lawm ai hpaji lam byin wa sai. Dai majaw, Sinna social culture gaw “Universal Culture’ byin nna masha yawng hpe sharin la shangun sai. Sinna myi hku yu yang culture gaw amyu kaba ni a sak hkrung nga pra lam hte shanhte a myit sawn sumru da ai machye machyang hpe hkaja ra na lam tai wa sai.
3. Domestic culture: Sinna Universal Culture a kata kaw, psychology, philosophy, intellecture ni lawm ai majaw, ‘Science hte Technology’ ngu ai machye machyang hte hkrang shapraw lai ladat hpe bai shangai dat lu masai. Ndai Science hte Technology yan hkungran hkat ai shani kaw nna, ‘New Culture Production’ ngu ai culture ningnan (nnan) langai mi byin wa nhtawm, dai gaw, ‘Domestice Culture’ ngu ai rai nga ai. Domestic culture ngu ai gaw kaga nrai, Science hte technology yan a myit shapraw hkrang shalat dat ai jak hpaji hte seng ai arung arai ni hpe jai lang akyu jashawn chye ra ai, dai jak ni hte shani shagun kanawn mazum ra ai sak hkrung lam htunghkring langai rai nga ai. Dai majaw, ndai jak hpaji nchye ai ni gaw domestic culture hpe nchye ai ni, ‘Cultural Ilitarate’ hpaji nchye ai ni (or) dai jak rai ni hte kanawn ra ai htunghkring lailen sat lawat hpe n chye ai ni ngu ai de du wa sai. Dai majaw, tsa ban 21 hta gaw Knowledge hte power mi lu dam tim, ndai domestic culture ngu ai hpe nchye jang hpaji machye machyang nnga ai ni ‘culture illiterate’ sha arai nga sai.
Dai majaw, Tsa Ban 21 (or) postmodern sak hkrung lam hta hpaji sharin ai lam ngu ai gaw domestic culture hta kungkyang ai hpaji rai nga ai lawu na:
A)Computer programming
B)Financial Analysis
C)Electroni machine repairs hte
D)Law and management, cotrole and managerials ni rai nna, ndai hpaji ni gaw shinggyim wuhpawng a shawng lam kaw dawng pru nna lam lam woi taw nga ai hpaji ni nan rai wa sai.
Postmodern prat hta jak hte seng ai hpaji chyu sha machye machyang tai nna, masha a lam hte seng ai hpaji ‘local culture (or) local knowledge’ hpe madang ndep ai culture ‘lower culture’ ngu tsun kau manu ai. E.g: Dinghku hte seng ai lam, Uhpung Uhpawng ‘Cmmunity’ hte seng ai lam, makam masham ‘Religious’ hte seng ai lam ni hpe madung dat hkaja ai ni hpe ‘study of lower culture’ ngu tsun nna, lahta na A-D gaw, domestic culture studies rai nhtawm superial culture studies rai nga ai. Maga mi hku nna tsun ga nga yang, Education hku shadawn ai ningren (jit na) gaw, Domestic culture studies mahtang shara la mat sai. Local culture, universal culture ni gaw myi man nlu, arawng nlu ai education tai taw mat sai. Raitim, shinggyim wuhpawng hpe manu shadan ai ni gaw, local culture madung re nga nna dang rang bu nga ma ai.
Modern prat hta education gaw madu hkum hpe kam lu hkra re ai shinggyim wuhpawng hpe dam lada ai hku mu mada chye na nna, dai hta sak hkrung nga pra lu na matu yaw shada ai majaw rai nga ai. Dai hpaji hpe masha a rawt galu kaba wa ai hta hkan nna shinggyim kanawn mazum lam hta tara shang ai hku ban hte ban wuhpung wuhpawng grin nga hkra gin len shachye shachyang ai lam mung rai nga ai.
Raitim, tsa ban 21 hta dai zawn myit ai lam gaw yawng hkra shai mat sai. Ndai mungkan hta du hkra ladaw galai ai zawn rai mat sai. Lanam ta du ai shaloi, kashung ta na bu hpun palawng hte bu hpun sumraw nga na nmai ai zawn du hkra ladaw hte bung ai kaga ningnan hpe bai mari sumraw yang chyu sha htap htuk ngwi pyaw ai sak hkrung lam hpe bau maka lu na rai nga sai law...
London, New York zawn re ai mare kaba ka-ang hkan hkrum ai masha ni hpe 'Post-modern' ngu ai hpa re ta? ngu san yu yang, mahtai lu na n re. Htai ya lu ai ni mung nnga na re. Raitm, shanhte gaw Post-modern lai hku sak hkrung nga ai ni re. Dai majaw, lawu na lam ni gaw anhte chye da lu na ntsa lam ningmu ni re.
1960 ning a hpang kaw nna, ndai mungkan ga kaw Post-modern ngu ai shangai wa sai. Dai shangai wa sai 'Post-modern' ngu ai gaw kaga nrai; Tengman lam ngu ai “Truth” hpe htai ai, hkrang shapraw ai, hkam la ai lam hpe madun dan taw nga ai sak hkrung lam sha rai nga ai.
Pre-modern prat hta, Truth gaw Karai wa hta rai nga ai. Dai majaw, tengman lam hpe lu la hkra Karai wa hte matut mahkai ra ai. We have found the truth in God or in Jesus.
Modern prat du ai shaloi, Truth gaw Karai Kasang kaw nrai mat sai, Science and Technology kaw rai mat sai. Ndai hku tsun ai majaw Hkristan nnga mat sai ngu ai nre, nga tim Sinna ga na Hkristan ni nawku sa ai masha yawm hpang wa sai hpe tsun mayu nngai. Sak hkrung lam ma hkra gaw chye chyang ai hta madung mat sai. Dai machye machyang gaw reason and reality hta shatai kanyet nna shakrai hka ja la mat wa sai.
Ndai Post-modern prat hta gaw, Truth ngu ai hpe Karai Kasang hta mung nrai, Science hte Technology kaw mung nrai sai, 'Shinggyim Masha' hta madung ai ngu ai lam (metanarratives) rai nga ai. Kaja ai mung, n kaja ai mung shinggyim masha ni e shabyin nga ai, tsan kaw na or lamu kaw na du sa wa ai hpa mung nnga ai. Dai majaw masha gaw madung re ngu ai hpe WW II mahkrum madup hta kapyawn nna sharin la sai. Ndai lachyum gaw grai dam lada ai hku hkrang shapraw nna, masha hpe gram ai lai galu kaba wa sai. E.g Globalisation or globalism ni gaw mungkan ndai rap ra nna hkum tsup ai de du wa na hpe yaw shada ai lam rai nga ai. Raitim, yak ai gaw hpa ta? amyu mungdan nkau mi Globalisation du shang wa yang, tinang a myu, htunghkring ni mat mat na re nga hkrit nna pat ai, tinang a mungdan hta globalisation nbyin hkra shingdang ai myu tsaw mung tsaw kri dung makam ni a majaw, dai mungdan hpe kaji kadun kau shangun nga ai. Grau pat magang, mungkan a shingdu de ngam nga magang, hpaw dat yang mung masha kaga ni e sa dip sha ai ladat (Colonialism) de bai du na re ngu kam sham ai majaw, matsan ai mungdan ni jam jau nga ai. Grau nna, galu kaba wa magang nga ai mungdan na Babyboomer ni ndai Post-modern hpe nhkap la lu ma ai. Asan sha tsun ga nga yang, Asak (50) jan sai ni law malawng nhkap la lu ma ai. Raitim, Ramma (Generation X hte Y) ni gaw Post-modern hpe hkap la ai sha nrai, dai masa kata hta sak hkrung hkawm sa taw nga sai. Dai majaw, dinghku, buga, nawku hpung, rung hte shara shagu ndai sakhkrung lam hpe htai la ai, hkam la ai 'Gap' mala hka ai lam byin nga sai.Jinghpaw Wunpawng Amyu zawn machye machyang hta naw hpang hkrat ai ni a matu gaw mala la wa yak la nga sai......
Ndai tsaban 21 aten wa mi du tim lahta na lam daw hte daw galai shai mat wa ai hta (grau nna matsan ai mungdan hkan na masha ni) gaw Pre-modern (Bf 1650) hte Modern prat (1650-1950) lai hku nna myit jasat ai, kam sham ai, sak hkrung ai ni law law naw rai nga aimajw, Post-modernity de ndu shang wa lu ma ai. Dai zawn re ai ni hte Post-modern a sat lawat gaw galoi mung ndang kalang hkat na lam sha byin na re.
Ndai Modern hte Post-modern mabyin lahkawng yan mung [16th -19th century] hta myit lai wa sai Philosophical thinkings ni hta madung mat wa nga ai. Dai majaw, post-modern a lam hpe atsawm hka ja ga nga yang, Modern prat a lam hpe atsawm chye da ra na lam nga ai ngu nna ga hpaw hpaw mayu nngai.
Modern myit sawn hpaji ninghkring Kant, Hume, Hegel, Bacon, Galileo hte hpawn Rausseau kaw nna Faucault du hkra ni a galai shai wa ai “Myit Sawn Hpungtang Hpaji Nargis” (MSHN) ni a majaw, ndai mungkan gaw post-modern ngu ai de du wa sai. Ndai myit sawn hpaji ninghkring ni a shawng daw hta, shinggyim masha ni yawng ndai lamu ga hta machyu shingbyi, du hkra ladaw hta shamyet shanat let hkrit gaya, makoi lagyim nna tinang lu ai atsam hta myit shadik let nga pra nhtawm (Natural Power) hta shamyet shingbyi nna pra ai prat sen wan hku lai mat sai rai nga ai.
Laiwa sai 400 ning daram kaw nna sha, lahta e tsun ai myit sawn hpaji ninghkring ni a majaw mungkan masha ni gaw galu kaba lam hta gang shaw dat hkrum ai tai wa sai. Dai lam ni gaw hpaji ngu ai:-
1) Mungkan shingra a makoi magap nga ai Natural Screts ni hpe shinggyim masha ni mu tam jai lang ai lam
2) Machye machyang ginrawn shachyaw ai philosophical hta lawan ladan hkawn hkrang wa ai lam a majaw shinggyim ahkaw ahkang hte nga sat nga sa lai hpe lawan ladan gram kau dat ai lam
3) Hpungtang hpaji (Science) hte jak hpaji (technology) hta n gun dat mat wa ai lam hte
4) Mungkan hta nga nga sai nbung, hka, nhprang hte myi hte mu lu ai the nmu ndan dawng ai arai ni hpe grau grau hka ja sawk sagawn nna jai lang mat wa ai lam ni a majaw rai nga ai. E.g Hkristan ni jai lang nga ai Chyum Laika hpe mung 'Screts Scripts' ngu ai rai nga ai. Yawng hkra hpe chyum laika kaw tsun da sai, raitim nchye na ai ni a matu Chyum Laika gaw hpa akyu npru nga ai.
Karai hte (gods) e sharam ya ai daram mi la, jaw ya ai daram mi sha, shadawn da ai daram hta pra ngu hkam la kam sham da ai ‘mystic religion’ hta shamyet nna sak hkrung ai lam gaw, dai Karai wa hpe jaw jau ra ai, tawngban ra ai hte shi jaw ya ai hpe shakawn ra ai, shi gaw yawng a daju nhtum nwai ai wa re, tengman ai wa mugn shi re, jeyang daw dan ai wa mung shi re ngu ai de du wa shangun sai. Shi gaw yawng mayawng a daju re ngu ai a majaw, tengman lam yawng mayawng gaw Shi kaw nna byin wa sai lam [Truth Objectives] rai nga ai.
Dai majaw, shinggyim masha ni n shabyin lu ai hpe, hpan lajang da ai wa shabyin ya na re ngu ai lam gaw; dai ni na Post-modern ten hta raitim Pre-modern lai hku nga pra ai masha ni law law a kraw hta rawng nan nga ai makam sak hkrung lam tai wa sai.
Raitim, Post-moddern prat du wa ai shaloi shinggyim masha a sawk bram chye na wa ai gaw lahta na lam ni yawng hpe hpun-yawt tawt lai kau nna, tinang a chye chyang ai lam chyu sha sak hkrung lam hpe shading sharai bau sin ya nga ai [Truth Subjectives] ngu ai rai nga ai.
Pre-modern prat hta lamu ga hte arai yawng hpe Karai wa e hpajang da ya sai ngu kam sham da tim; Modern prat du ai shaloi, dai lamu ga hpe madu ai gaw Karai wa nrai mat sai. Hpaji hte hpajang da ai ni (Agnosticism) a npu e rai mat nga ai. E.g, Mungkan ga gaw pa pa re ai re ngu hkam la da ai kaw na, din din re ai de gale wa sai. Dai gaw tengman ai lam rai nga ai). Yawng a ntsa e Karai wa nga ai ngu chye da saga ai raitim, Karai wa hte tinang matut mahkai nna nga lu na lam mi nhku nga ai. Ndai lam ni hta madung tawn nna, chyum laika hpe htai ai lam, Karai masa shapraw ai lam, akyu hpyi ai lai ni moi na hte shai mat wa sai. E.g Systematic Theology hpaji zawn re ai gaw Modern prat hta paw pru wa ra sai rai nga ai.
Mungkan hpe mung, Karai Kasang up hkang ai kaw na shinggyim masha ni up hkang na ginjang pru wa sai. Dai majaw, lamu ga gashun shanyen ai Colony ladat rawt galu kaba wa sai. Karai wa hpan da sai ngu tim, madu ai gaw hpaji chye nna sut su ai shinggyim masha ni rai nga ai. South Africa na Anglican Bishop Desmond Tutu (Noble price winner) wa tsun ai, 'shan hpraw ni sa nna hkristan shatai mani ai, anhte hpe myi di nna akyu hpyi na sharin ya nhtawm, anhte mi di let kyu hpyi ngut nna myi hpaw dat yu yang, anhte a lamu ga yawng hkra shanhpraw ni hkrai madu la taw nga masai' nga ai. Ndai lam ni gaw Modern prat kaw byin lai wa sai lam rai nga ai.
Dai majaw, lahta e tsun lai wa sai 'Truth Objectives' ngu ai hpe jum lang da ai ni hte 'Truth Subjectives' ngu ai hpe hkam la ai yan lahkawng a lapran ga san ni pru wa sai. Truth ngu ai tengman lam hpe gara hku chye na la ra na ga ta? What is the Truth? Truth gaw jum mai a ni? Nga a ni? Nga ma ai. Dai majaw, Modern prat na Reason and reality gaw ndai Truth hpe sawk yu ra wa sai.
E.g. Asak hkrung nga ai lam hpe pyi "I think, therefore I am" "I doubt, therefore I think, therefore I am" ngu ai ni pru wa sai. Dai majaw:
1.Existence (kaja wa nga ai hpe prove galaw ra sai)
2.Reason (kaja wa nga ai hpe hkrang madun dan ra sai). Prove galaw ai hte reason madun ai lam hta Logic hte Science hpe mung ga saw wa sai. Ndai prat hta Physic, Biology hte computer hpe mung ga saw mat wa sai.
Tinang nga ai lam hpe lahta na gara hte mung hkrang jaw hkra n madun lu yang, Truth nga ai hpe mung, Karai Kasang nga ai hpe mung n madun lu na lam pru wa sai. Dai majaw lawu na lam masun gaw lata la na numshawn tai wa sai.
1.Karai Kasang nga ai lam anhte nchye lu ai (Agnosticism)
2.Karai Kasang nga ai lam anhte gawn dan lu ai (Dogmatism)
3.Karai Kasang nga ai lam li loi mu lu ai (Relativism)
Hkristan masha ni gaw, lama na Karai Kasang nga ai nnga ai ngu ai hpe hkrak n gawn dan lu yang gaw kam sham ai ni hpe kaning ngu htawn dan na ta? nga nna tsang ai ga tsun pru wa sai.
Dai majaw, Philosophical hku nna ka-ang kaw nga nhtawm yawng hte rap ra ai hku kanawm mazum nga lu na lam, ‘Relativism’ hpe hkrang shapraw dat sai. Raitim, masha law law wa ndai relativism hpe hkap la tim nkau mi nhkap la ai majaw, ndang kalang lam gaw matut nga nga ai.
Post-modern de du wa ai gaw ndai zawn sawn sumru yu ai Hpaji Nargis hta sha nrai, sak hkrung nga ai sat lawat hte manawt dingsawt kyang lai len ni hpe mung yu ma ai. Gara hku sak hkrung ma ta? gara hku kam ma ta? gara hku kanawn mazum ma ta? gara hku hku hkau lam hpe makawp maga let shinggyim wuhpawng hpe gaw de zinlum nga ma ta? ngu ai hpe sawk sagawn hka ja nna tang madun ai ningmu ni law law gaw tsa ban 21 hta du nga ai Post-modern lai hpe htawng madun taw ya nga sai law....
Sape shalat ai amu gaw post-modern prat a majaw ndai tsaban 21 hta yak hkak dut dang lam ni mai nga na kun? ngu ai laika ga ngau hpe ka nga nngai.
Dai majaw, tsaban 21 ngu ai prat hta post-modern lai hte hkawm sa nga ai shinggyim masha ni a manawt dingsawt hpe hka ja ra mat sai. Raitim, ndai post-modern lai hpe kadai wa mung hkrak ngu ntsun dan lu nga ai . Postmodern ngu ai gaw ndai she re, ngu tsun ai lu ai wa gaw, bawm hkam da ai pa hpe lai di shangun ai hte bung nga ai. Raitim, kadun ai hku tsun ga nga yang, post-modern ngu ai gaw Modern prat a hpang na nga sat nga sa htunglai sat lawat ni hpe tsun ai re ngu nna ga pat pat ai mai nga ai. Rai gaw rai sa, shinggyim nga pra lam magup hpe daw hte daw bai htai shamyan ra nga ai. Dai majaw, shawng na DAW I hta Modern prat a lam hpe loi mi ga hpaw hpaw da ni ai.
Post-modern gaw, makam masham hte nawku htung masa, kyang lailen hte kanawn mazum matut mahkai ai ladat, hpungtang hpaji hte jak hpaji a ka-up kahprwi ai atsam hte ganghkau hpat wat nga yawng dang hta hpe yu chyoi myit sawn ai lam, mungkan hkyawm hpaga, matut mahkai, (global economy, connectivity, consumerism), byin nga ai htunglai maka kum la a dawng pru wa ai shingnang hpe htai dan taw ai lam sha rai nga ai. Raitim, post-modern prat hta kanawn mazum hte makam masham lam hpe gaw tsun na nau wa n yak nga ai majaw lawu na hku tsun mayu nngai.
Makam masham lam: Post-modern prat hta nawku htung shagu a mai kaja ai lam yawng hpe hkap la ai. Gara nawku htung hta mung kaja ai lam ni nga ai zawn n kaja ai lam ni mung nga ai hpe kam ai. Tinang hte htuk manu jang gara htung hpe mung hkan sa na n yak dum ai. Htunghkring, amyu, rusai hte madang ginhka ai lam n galaw ai. Gara htunghkring hpe mung kaja ai lam ni nga ai hpe hkap la ai zawn, gara amyu chyang hpraw kaji kadun hpe ahkyak ntawn ai. Masha shagu gaw shi a shara hte shi manu dan ai lam hpe mung hkap la nga ai. Dai majaw, post-modern prat hpe pluralistic society and culture diversity mung tsun ma ai.
Htunghkring hku hkan ai makam masham hpe church base tradition nga ma ai. Galoi hkaw ai tara mung Yesu ma ni hpe tsaw ra ai, kade lang hkaw timung Yesu shamai shatsai ai dai chyu tsun gayin taw nga ai nga ma ai. Ndai hte seng nna, Singapore, Malaysia hte Thai hkan du nga ai wunpawng ramma ni grau chye na hkawn hkrang let hkam sha yu na sai ngu kam ai. Tinang amyu ga shaga ai hpung hpe gaw sharawng tim, nawku hpung gaw htunghkring hte amyu hpe madung dat ai hpe mu na re. Hkaw ai tara ni mung shakut ra ai, sharang ra ai, n gun dat ra ai, arang bang ra ai hte chyum laika kaw ka da ai hpe shingdaw nna htawn tsun na rai nga ai. Dai majaw nkau mi gaw Wenyi n gun nlu ai nga nna kaga nawku hpawng de sa mat ai ni law law nga na hpe kam ai.
Poidaw sha ngut jang matsan ai ni hpe karum na alu galoi mung hta nga tim, nawku hpung hta dai alu hte masha kade hpa gara hku karum sai gaw galoi nchye lu ai. Alu bang ai gaw Sasana a matu re nga tim, gara kaw hpa baw Sasana hpe gara hku galaw nga ai lam nau nna lu na re. Dai majaw Nawku hpung gaw sara ni hpe arawng shatsaw ya ai amu sha re nga ai ni mung nga ai. Dai hte maren Chyum Laika hta rawng ai Yubak a lam, Bai hkrung rawt na lam, Nga rai hte Sumsing mungdan a lam hpe post-modern na ni hkrak nchye na nhkawn hkrang ai nga ma ai. Tsun dan ai hpe chye na ai zawn nga tim, gara hku byin nna kaning rai wa na hpe ung ang ai. Dai lam ni gaw Dakkasu hpaji a Science, Biology, Physics lam ni hte mung matut nga ai nga ma ai. Dakkasu e sharin ai hpaji gaw prove galaw nna mahtai tam ai hpaji (e.g baw machyi yang paracetamo sha ra ai raitm myi machyi yang gaw chloramphenicol rai ra ai hpe sharin ya nga ai. Buga kaw nga yang, hkali bu yang kumgyin si sha yang grau ai, machyi yang U shan nmai sha ai ngu ai lam ni htunghkring hku she hkam la wa tim, tsi rung kaw gaw dai hku n gun njaw nga ai. Buga kaw hpun ru hpun lap gaw tsi kaba re nga nna ahkyep jahkraw tawn nna shadu, tsing lu tim, tsi hpaji hku yu ai shaloi gaw dai hku nmai galaw nga ai. Hpun ru hpun lap ni hta dat law law rawng nga ai. Nkau dat ni kaja tim nkau dat ni gaw hkum hkrang hpe jam jau mai jaw nga ai lam sharin ya nga ai).
Thai mungdan, Ashram na Pracha Hutanuwart tsun ai, 'Buddha hpunggyi jawng ni hta, nawku htung a sharin a chyin ai gaw law hpa myit nmai rawng ai lam she sharin ya tim, shinggan Dakkasu e gaw gumhpraw gara hku tam na lam hpe n gun jaw nga ai' nga ai. Ndai lam ni gaw makam masham a chye na da ai htunghkring masa ni hte, ta tut dai ni na sak hkrung lam hte hkrup chya ang tup nbyin ai law law wa kahprai gashai hkat nga ai nga yang, nawku hpung de masha nkam sa wa sai. Karai hpe gaw hkugga tim, ta tut hkrang shapraw ai hta nawku hpung ni woi awn ai hku nrai, tinang myit hkawn ai hku hkungga nga ai. Kanawn masum lam: Kanawn masum lam gaw asak pang hta mung hkan nga ai. Raitim, ndai kanawn mazum lam hpe social culture hku tsun mayu nga ai. Tinang a matu akyu nnga ai or tinang a sak hkrung lam hte nseng ai ni hpe kanawn na yak ai. Asak kaba nna mahkrum madup law ai ni hpe alak mi n hkungga sai. Shi a matu shi, nye a matu ngai, shi chye ai ngai chye ai nrai, shi lu ai ngai lu ai nrai, kadai mung kade a lam hkawm na grau gwi nga ai. Dai majaw Individualism ngu ai tinghkrai nga mayu ai myit grau law wa nga ai. Nang anhte amyu re hpa rai anhte hte n pawng ai ngu nmai tsun mat sai. Kanawn mazum lam gaw sai lam zawn shi hte shi bung hkat ai shada she mai pawng nga ai. Tinang hte nbung ai wa hpe shakut sharang shagrit shanem nna npawng sai, nang kam ai hku, ngai kam ai hku sak hkrung nga ai. Amyu nbung tim kanawn pyaw jang manang byin nna, kahpu kanau raitim myit masa nbung jang hpyen tai wa lu nga ai. Dai majaw, kadai hte mung nkam dang rang hkat ra hkra Universal rights hpe myit mada nga ai. Dai gaw, kadai mung kade a man ang ai hte ahkaw ahkang nga ai hpe hkungga ya ai lam rai nga ai.
Music hte Yu ngwi: Music yu ngwi gaw yawng hpe myit shapyaw ya lu ai shingni re nga tim, post-modern masha ni dai hku nrai sai. Ngai asak 40 de du wa ai shaloi, Rave ni nau nchye na n hkam sha lu ai. Ngai madat lu ai gaw 1980s hkan na Music rai nga ai. Dai hte maren, ndai prat na ni gaw 1980s hkan na music hpe madat na lagawn ai hte nchye hkam sha nga ai. Dai sha n ga, kaga amyu kade a yu ngwi raitim, tinang hte htap htuk jang ra sharawng mayu ai. Tinang hte nhtap htuk jang ncye hkam sha lawm sai. Kadai mung tinang ra sharawng ai nsen hpe Music hte nbung ai ngu nmai tsun sai. Ga shaga ai mung Music rai wa sai. Gumhpawn nna yu dat ga nga yang gaw, ndai prat na htunglai kumla sak hkrung maka hpe jaw ai n jaw ai ngu nmai daw dan je yang sai, htuk ai nhtuk ai ngu kabun kahte nga na malai, dia byin nga ai hpe wuhpung hta, amyu hta gara hku akyu nga wa hkra jai lang na ngu ai gaw woi awn ai ni a kraw e rawng ai post-modern lai rai na sai.......
Post-modern ngu ai hpa wa rai ta? masha shagu 'ndai prat' hpe shagawp tsun yang, 'Post-modern' ngu ai ga hte tsun lang nga sai. Raitim, ndai lam hpe tsun na nga yang, Post-moderns; Post-modernization; Post-modernism; Post-modernity ngu ai hpe ginhka nna mu na gaw ahkyak rai na re. Post-modern sha tsun yang gaw adjective hku sha mai tsun nga ai. E.g Post-modern prat, Post-modern masha ni. Ratim, Post-modernization nga yang gaw, gara hku hkan sa sak hkrung shangun ai hpe madung tawn ra wa sai. Dai hta kaga, Post-modernism nga yang mung, gara hku hkan sa sak hkrung ai ladat de tsun mayu nna, Post-modernity nga yang mung, condition byin nga ai lam hpe shagrau tsun ai hku sha rai nga ai. Ndai article hta gaw, Modern hte pre-modern a lam law tsun mayu nga nngai.
Masha nkau mi gaw ndai Post-modern prat kaw du nga tim, Post-modernity hta ndu shang wa lu ma ai. Post-modern a shawng na Modernism lai hku, nkau mi Pre-modernism lai ni hte sak hkrung nga ai ni law law naw rai nga ai. Ndai lam hpe hkaja ga nga yang, [15th -18th century] hta myit lai wa sai Philosophical thinkings hpe bai nhtang hka ja ra nga ai. Hpa majaw prat hpe ndai hku galai jashai kau wa sahka?
German hte French myit sawn hpaji ninghkring hte kaga ni, Kant, Hume, Hegel, Beacon, Galileo hte hpawn Rausseau kaw nna Faucault du hkra ni a galai shai wa ai myit sawn hpungtang jasat hpaji Nargis a majaw ndai mungkan gaw galai shai ai lam lawan ladan byin wa sai rai nga ai. Mi moi prat dingsang gaw shinggyim masha ni ndai lamu ga hta shingbyi machyu, du hkra ladaw hta shamyet shanat ai hte hkrit gaya, makoi, tinang lu ai atsam hte ahpre sha tam sha nna myit shadik nga ai prat sen wan hku lai mat sai rai nga ai.
Raitim, laiwa sai 400 ning ram kaw nna gaw, gang shaw dat hkrum ai mungkan masha ni tai wa sai. Chye chyang kunghpan wa ai lam mau nma hkra dan dawng wa sai. Dai majaw, mi moi nna hkan hkrat wa ai makam masham kri ni, hpun nu hpun gam ni hte sak hkrung galaw lu galaw sha lam, kanawn mazum hte makyit mahkai hku hkau lam ni nmyit mada ai de galai shai du shang wa sai rai nga ai. Dai lam ni gaw:-
1) Mungkan shingra a makoi magap nga ai Nature screts ni hpe shinggyim masha ni mu tam jai lang ai lam
2) Machye machyang ginrawn shachyaw ai philosophical hta lawan ladan hkawn hkrang wa ai lam a majaw shinggyim ahkaw ahkang hte nga sat nga sa gram kau dat ai majaw
3) Hpungtang hpaji hte jak hpaji hta n gun dat mat wa ai lam hte
4) Ndai mungkan hta nga nga sai nbung, hka, nhprang hte makoi magap nga ai (ndan dawng lu ai arai) ni hpe grau grau hka ja sawk sagawn nna jai lang wa ai lam ni a majaw rai nga ai. E.g Hkristan ni jai lang nga ai Chyum Laika hpe mung 'Screts Scripts' ngu ai rai nga ai. Yawng hkra hpe chyum laika kaw tsun da sai ,raitim nchye na ai majaw akyu npru ai ni a matu hpa nan akyu nnga nga ai. Dai hte maren, ndai mungkan a shingra tara ngu ai hpe mung nchye mu nchye hkrawk ai wa a matu nbung marawp, jan kra lawm ai hta lai hpa nan akyu npru nga ai.
Shawng daw na shinggyim masha a myit mang lam gaw, Karai wa (or) hpan da ai wa, lajang da ai lamu madu, ga madu wa kaw nna sharam ya ai daram mi la, jaw ya ai daram mi sha ngu ai myit masin a hkam la kam sham da ai hta shamyet nna sak hkrung wa sai. Dai majaw, Karai wa (or) lamu madu ga madu wa n lajang ya yang hpa mung nbyin wa lu ai. Dai majaw, jaw jau ra ai, tawngban ra ai hte shi jaw ya ai hpe shakawn ra ai ngu ai a majaw, tengman lam ngu ai gaw lamu madu ga madu kaw na byin wa sai [truth objective] rai nga ai. Anhte shinggyim masha ni n shabyin lu ai. Hpang jahtum, anhte hpe lajang da ai wa shabyin ya na re ngu ai lam rai nga ai. Dai gaw, dai ni du hkra Modern prat na masha ni a kraw e rawng nan nga ai makam tai wa sai.
Raitim, shinggyim masha a sawk bram chye na wa ai lam gaw dai hku nrai, tinang a chye chyang ai lam chyu sha sak hkrung lam hpe shading sharai ya nga ai [truth subjective] ngu ai de sa wa nga ai. Dai gaw, Reason and Reality ngu ai ga a majaw rai nga ai. Lama mi byin wa ai gaw lama mi a majaw re; hka kaba wa ai gaw, marang htu nna kun, madim daw nna kun, hkyen byawng nna kun. Dai hte maren, marang htu ai gaw summwi hte katsi kahtet a majaw kun, dai byin wa ai majaw hpa baw hta sum hkrum wa nna hpa baw hta gaw awng sharawng hpa byin a ni? myit sawn ai lam gaw hpaji tai wa sai. Lama mi byin mayu yang, kaja wa galaw ra sai, hpaji chye mayu yang hka ja ra sai, gumhpraw lu mayu yang bungli galaw ra sai. Hkam kaja mayu yang hkum hkrang hta ra nga ai malu masha hpe chye sha ra sai. Dai majaw, sak hkrung lam ngu ai gaw tinang lajang ai hku hkan sa taw nga sai.
Reason and Reality hta shamyet nna makau grup yin a byin nga ai lam ni hpe mung law law mu wa sai. Machyi makaw ai lam, myit ru yawn hkyen ai lam, pawt sindawng ai hte gasat gala ai lam ni yawng gaw shi a reason hte shi rai nga ai. Dai hku mu wa ai hpe Science ngu ai hpungtang hpaji hku mung, Technology ngu ai jak hpaji amyu myu hku mung, Psychology ngu ai myit yu ai hpaji amyu myu hte Logic and Theology ngu ai byin ra ai hte byin na kumla system ni hte bai dingdaw wa sai. Ndai lam ni hta shamyet nna architecture, art, literature, cinema, music, fashion, communication, experiences of space and time, aspects of identity, and sexuality, philosophical, political and sociological, hku nna shinggyim masha a sak hkrung lam hta achya kap nang mat wa nna prat a galu kaba ai maka kumla hpe gyin shapraw dat sai rai nga ai.
Dai hku nna, labu hpun palawng tsawm hkrak ai hpe lu hpun jang, jak shakap da ai arai hte hkawm sa lu jang, masha n gun nau ndat ai sha pyaw pyaw nga lu jang, jak rai hte matut mahkai lam awngdang nga jang, hkum hkrang hkam kaja hkra chye lu chye sha jang masha dai wa gaw prat dep ai Modern ngu ai ga hte shagawp tsun wa sai. Dai majaw, prat dep ai ngu ai byin wa na matu, arang gaw myit sawn sumru ai hte hkrang shachyaw dat ai ni a lata hta rai taw mat sai.
Galu kaba wa nga ai Asia, Myen mung zawn re ai hkan na masha ni, [grau nna ramma ni ngu ga], galu kaba wa hkra nkam gaw gap taw sai, grai yak dum sai. Galu kaba sai shara hkan she du nga mayu sai. Kraw e shi chyu pru wa ai myit ni nan, prat a kumla hpe chye na nga sai. Raitim, hkrang ngu ai lamu ga masa, mungdan ginra gaw mi moi na raw naw re ai majaw, dai shara kaw sak hkrung na matu nsin hku de layung ladawn ai zawn hkam sha nga ai. N gwi ai, nkam ai, npyaw dum ai, myit hta htep nnga ai. Pyaw ai shara kaw gaw, matsan tim pyaw dum ai, ru yak tim hkyam sa dum ai myit ni shi chyu shi rawng wa nga ai. Maigan ga du nga sai ni Buga de bai wa na kachyi mung n gwi sai. Wunpawng ramma ni hpa rai maigan de chyu sharawng nga ma ta? ndai Post-modernism hte modernism a lam hpe hka ja yang mahtai gaw asan sha re. Mung masa lam nau n ayak hkak ai hkan na ram ma ni mung dai hku sha re, anhte mungdan kaw gaw mung masa re nga nga ma ai. Kaja wa gaw HPAGA YUMGA hte NGA MU NGA MAI lam sha rai ngai ai. Dai majaw, mungdan hpe madu da tim, galaw lu galaw sha lam hta hpang hkrat taw jang, maigan de pru na sha re. Tam lu tam sha lam hte dinghku a nga ngwi nga pyaw lam hpe madung tawn ra na sha rai nga ai.
Mi shawng e tsun ai, lamu ga hpe Karai wa e hpajang da ya tim, madu ai gaw Karai wa nrai mat sai. Hpaji hte hpajang da ai ni a npu e nga ra na rai nga ai. Internet jahpu jaw ra sai, wan jahpu bang ra sai, asuya hpe Tax jaw bang ra sai hte dut ya ai shara kaw mari sha ra sai. Yawng a ntsa e Karai wa nga ai ngu chye da tim, Karai wa hte tinang matut mahkai nna nga lu na lam mi nhku nga ai. Dai majaw, hpaji hte galaw ai ni hte hpaji rau bai htang ra wa sai. Ngai hpaji nchye ai majaw katut sha ni ai ngu ai gaw masha shagu hta rawng nga ai. Hpaji chye mayu ai hkrai re. Tinang katut sha ai gaw, hpaji nchye nna re ngu ai hpe gaw ndum shamyi kraw e shara la taw nga sai. Karai wa e n yu nna gaw nre, nchye nna she re, dai majaw Karai wa lajang ya na hte ngai nan lajang la ai gaw grau manu nga ai. Dai majaw, Modern prat hta, yu maya hkai lu hkai sha ai prat kaw na jak hte hkai sha ai de gayin du wa sai. Hpang daw de gaw, jak hte hkai ai nrai, jak hte galaw ai lu sha she sha ra mat sai.
Mungkan ga hpe Karai wa hpan da tim madu ai gaw hpaji chye nna sut su ai shinggyim masha ni rai nga ma ai. South Africa na Desmontutu (Desmond Tutu) Anglican Bishop, Noblepricewinner wa tsun ai, 'shan hpraw ni sa nna hkristan shatai mani ai, anhte hpe myi di nna akyu hpyi na sharin ya nhtawm, anhte mi di let kyu hpyi ngut nna myi hpaw dat yu yang, anhte a lamu ga yawng hkra shanhpraw ni hkrai madu la taw nga masai' nga ai. Ndai lam ni hpe Modern prat kaw she byin lai wa sai. Anhte amyu ni kaw pyi garai ndu shi ai ngu na kun nchye ai.
Postmodern prat gaw, ndai Modern prat hta grau tsang ra nna lawan la nga ai. Anhte ni hpa byin nna hpa tai na gaw shingran pyi n gwi mu ai law......raitim, anhte shadu ai makam gaw, anhte hpe dai zawn re ai kaw na Karai wa naw hkye hkrang mawai shaw la dam nhten!!!!!!! nga ma ai.


text:
Jinghpaw Kasa a matu laika ka ya nga ai Myitsu Kanu Kawa ni hpang de,
Jinghpaw Kasa kawn chyeju dum ai lam shawng tsun shana mayu ai.
Jinghpaw Kasa hpe laika, ka ngau ni hku nna garum la ya ai majaw grai kabu chyeju dum ai.
Jinghpaw Kasa hpe matut nna mung garum la, hpaji jaw la ya wa na hpe kam hpa ai.
Karai Kasang a shaman chyeju jaw ai Jinghpaw Kasa Website nnan hpe lu la sai.
Hkring dat gaw www.jinghpawkasa.org re.
Dai majaw ya kaw nna gaw Hkawp Myitsu ni ka shagun ai laika, ka ngau ni hpe
Jinghpaw Kasa Blog hta nmara ai sha Jinghpaw Kasa Website de sha mara mat wa nngai.
Jinghpaw Kasa Website hpe Jinghpaw Hku ka ai Shiga, Ka ngau ni hpe sha madung da marat mat wa sana re.
Jinghapw Kasa Blog hpe mung matut lang mat wa nna, dai Blog hta gaw myen hte English hku ka ai ni hpe
madung da mara mat wa na lam shana dat ai.
Hpakant de myen hku ka nna sa ya ai Jinghpaw Mung Shiga ni hpe gaw Jinghpaw Hku bai gale la nna
Jinghpaw Kasa Website kaw mara mat wa na re.
Dai majaw Hkawp Myitsu Kanu Kawa, ni chye lu na matu shana dat n ngai.
Matut nna mung Myu Sha ni a matu akyu rawng ai, Myu Sha ni chye da ging ai, Htunghking, Labau, Ningmu, Shagun Laika hte Laika Ngau ni hpe mung
matut na ka ya na hpe mung Jinghpaw Kasa kawn lajin dat ai.
Jinghpaw Kasa Website hpe gaw gram lajang ra ai lam ni naw nga ai majaw, ntsa de rai shalun shi ai re, du na bat hkan na gaw lu shalun na hpe kam ai.
Jinghpaw Kasa Website hkrang sumla hpe attace file kaw shalawm dat ya ai.
Hkap mada nna ra ai lam kaw hpaji naw jaw la na hpe mung garum hpyi dat nngai.
Yawng a ntsa Karai Wa tut nawng e shaman ya nga u ga,
Chyeju dum let,
Myu Sha lam hta,
Jinghpaw Kasa


text:
Dai shaloi balik ni hte bawm tam ai ni sa wa nna hkan tam yu yang dai shanhte a n'hpan makau na n'lung sum pum hta bawm kaba lup da ai hpe mu tam ma ai da! Dai zawn sha shanhte ni naw tam nga yang {Mawhpawng mare} [B] lawk kaw na ni mung bawm mu ai majaw shanhte seng ang ai ni hpe bai wa shana ai shaloi sa tam yu yang kaja sha Bawm Kaba langai mi bai mu tam ai da!
Ndai zawn rai nna ya mare kata de kade sha naw lup shajawng tawn ma ai kun? nga nna Mawhpawng mare masha ni grai myit tsang nga ma ai da!
Mare mashan ni hku nna gaw n'dai kaw shanhte Myen asuya ni Shanglawt {K.I.O} hpe mara shagun na matu galaw ai she re ngu sawn la ma ai. Shana rai jang mare masha ni hpe mung shinggan de (6:00pm) kaw nna npru shangun ma ai da! Ndai zawn rai nna mung masha ni a hkam sha yak/ nga yak taw nga ai shiga hpe HKAU HUGAWNG wa hku nna JINGHPAW KASA shiga dap de mung shalai ya na pe ma lajin nga ma ai!